བོད་མི་མང་གིས་འོས་གཞི་བཏོན་པའི་བཀའ་བློན་ཁྲི་པའི་འོས་མི་རྣམས། ངས་ལྷག་བསམ་རྣམ་དག་གི་ཐོག་ནས་དང་ལེན་ཞུ་ཡི་ཡོད་ལ། མི་མང་གིས་བཀའ་སྤྱིའི་འོས་མི་ཚོར་འོས་གྲངས་༤༧༠༠༠ ལྷག་ཙམ་བླུགས་གནང་བ་དེ་ཤེས་རྟོགས་བྱུང་སྐབས་ཧ་ཅང་གི་དགའ་ཚོར་ཆེན་པོ་བྱུང་། གྲངས་ཚད་འདིའི་ཐོག་ནས་བལྟས་ན། བཙན་བྱོལ་ནང་ཡོད་པའི་བོད་མིའི་གྲངས་(སུམ་ཆ་གཅིག་)གིས་འོས་འཕེན་གྱི་ཆ་ཤ་བླངས་ཡོད་པ་དང། བཀའ་སྤྱི་གཉིས་ཀྱི་འོས་མི་ཚོར་ཧ་ཅང་གི་རྒྱབ་སྐྱོར་དང་ཡིད་ཆེས། སྐུལ་མ་གནང་བར་ལྷག་གསམ་ཟོལ་མེད་ཞུ་བ་དང་སྦྲགས་ནས། རྒྱབ་སྐྱོར་དང་སྐུལ་མ་སོགས་འདི་བཞིན་རྒྱུན་གནས་ཐུབ་པར་ཡིད་ཆེས་ཞུ་ཡི་ཡོད། འདི་དང་འབྲེལ་ནས་ངས་བཀའ་ཁྲིའི་འོས་མི་གཞན་དག་ཚོའི་ཆོད་སེམས་ལ་བཀའ་དྲིན་ཆེ་ཞེས་ཞུ་འདོད་བྱུང། གང་ཡིན་ཞེ་ན་འོས་མིའི་བགྲོ་གླེང་གི་བརྒྱུད་རིམ་ཁྲོད་དུ། ཁོང་རྣམ་པ་ཚོ་དང་ལྷན་དུ་གྲོགས་པོའི་རྣམ་པའི་ཐོག་ནས་མཉམ་ཞུགས་བྱས་ཐུབ་ཡོད་པས། ཁོང་རྣམས་ཀྱིས་ང་འོས་མི་ཚད་ལྡན་ཞིག་བཟོས་ཡོད་པ་རེད། ང་ཚོས་མཉམ་རུབ་ཀྱིས་འབད་བརྩོན་བྱས་པ་འདིས་དམིགས་འབེན་སྐྱར་གསོ་དང། དེ་བཞིན་འོས་འཕེན་དང་བོད་ཀྱི་ཆབ་སྲིད་ལམ་ལུགས་ཀྱི་བརྒྱུད་རིམ་ལ་ནུས་ཤུགས་བསྐྱེད་པ་རེད་དྲན་གྱི་ཡོད།
སྐུ་ངོ་བཀའ་ཟུར་བཀྲས་མཐོང་བསྟན་འཛིན་རྣམ་རྒྱལ་ལགས་དང་མཉམ་དུ། ང་ལ་མི་མང་འདུ་འཛོམས་ཐོག་བགྲོ་གླེང་ཐེངས་བདུན་ཙམ་བྱས་པའི་གོ་སྐབས་བཟང་པོ་ཐོབ་ཡོད་པ་དང། དེ་བཞིན་སྤྱི་འཐུས་ཚོགས་གཙོ་སྤེན་པ་ཚེ་རིང་ལགས་དང་ཚོགས་གཞོན་རྒྱ་རི་སྒྲོལ་མ་ལགས། བཤེར་དཔང་ཕུར་བུ་རྡོ་རྗེ་ལགས་བཅས་དང་ལྷན་དུ་བགྲོ་གླེང་ཐེངས་གཉིས་ཙམ་བྱེད་རྒྱུའི་གོ་སྐབས་ཐོབ་ཡོད་པ་རེད། བཀའ་ཟུར་བཀྲིས་དབང་འདུས་ལགས་དང་དྲུང་ཟུར་བློ་བཟང་སྦྱིན་པ་ལགས། དྲུང་ཆེ་བསོད་ནམས་སྟོབས་རྒྱལ་ལགས་རྣམ་པ་གསུམ་གྱིས། དྲ་ལམ་ཁག་དང་དེ་མིན་གྱི་གླེང་སྟེགས་བརྒྱུད་ནས་ཁོང་རྣམས་ཀྱི་ལམ་ལུགས་གསལ་འདོན་གནང་ཡོད་པས། འཛམ་གླིང་ཐོག་ཡོད་པའི་བོད་མི་ཚོས་འོས་འཕེན་གྱི་བརྒྱུད་རིམ་ཁྲོད་ནས་བཀའ་ཁྲིའི་འོས་མི་ཚོའི་མཁྱེན་རྒྱ་དང་། འོས་མི་དེ་དག་གི་ལམ་ལུགས་མི་འདྲ་བ་རྣམས་ཉེ་པོའི་ཐོག་ནས་མཐོང་ཡོད་པ་རེད། བརྒྱུད་རིམ་འདི་འདྲ་བ་འདས་པའི་ལོ་རྒྱུས་ནང་བྱུང་མྱོང་མེད་པ་ཞིག་རེད་ལ། གྲུབ་འབྲས་འདི་ལྟར་ཐོབ་པ་འདིའང་༧གོང་ས་མཆོག་གིས་དུས་རྟག་ཏུ་བོད་པའི་མང་གཙོའི་ཐད་ལ་ལམ་སྟོན་བཀའ་སློབ་གནང་བ་དེའི་འབྲས་བཟང་མངོན་དུ་གྱུར་པ་ཞིག་ཡིན་པ་དང། དེ་དང་འབྲེལ་ནས་རྒྱ་གཞུང་དབང་ཆ་གཅིག་བསྡུས་རིང་ལུགས་ཀྱིས། བཙན་བྱོལ་ནང་གི་བོད་མི་ཚོས་ལམ་ལུགས་རྙིང་པ་བསྐྱར་གསོ་བྱེད་ཀྱི་ཡོད་རེད་ཟེར་བའི་བསྒྲགས་གཏམ་ཁག་ལ། གནད་ལ་འཁེལ་བའི་བརྡ་ལན་གསལ་པོ་ཞིག་ཀྱང་རེད་དྲན་གྱི་ཡོད།
ངས་གོ་སྐབས་འདི་བརྒྱུད་ནས། རྒྱབ་སྐྱོར་བ་ཚོས་ཕྱོགས་སུ་མ་ལྷུང་བ་དང་གཟབ་ནན་གྱི་ཐོག་ནས་བཀའ་ཁྲིའི་འོས་མི་ཚོར་རྒྱབ་སྐྱོར་གནང་བར་ལྷག་བཟམ་ཟོལ་མེད་ཀྱིས་བཀའ་དྲིན་ཆེ་ཞུ་རྒྱུ་དང། དེ་དང་འབྲེལ་ནས་སླད་ཀྱི་ཆར་ཡང་རྒྱབ་སྐྱོར་བ་ཚོས་བཀའ་སྤྱི་གཉིས་ཀྱི་འོས་མི་སུ་ཡི་ཆེད་དུ་ལས་འགུལ་སྤེལ་ནའང། མཐུན་པའི་ཆ་གཙོ་བོ་དང། དེང་རབས་དང་མཐུན་པ། བག་དང་ལྡན་པའི་ཐོག་ནས་རྒྱབ་སྐྱོར་གནང་རོགས་ཞེས་རེ་སྐུལ་ཞུ་རྒྱུ་དང་། འདི་ལྟར་བྱུང་ན་བོད་ཀྱི་མང་གཙོའི་ལམ་ལུགས་དང་རྩ་དོན་རྣམས་ནུས་ཤུགས་དང་ལྡན་པ་ཞིག་ཆགས་ཀྱི་རེད། དེས་ན་ཕོ་མོ་སུ་འདྲ་ཞིག་ནུས་སྟོབས་ལྡན་པའི་གནས་བབས་དེའི་ཐོག་ཕེབས་སྐབས། བཙན་བྱོལ་བོད་གཞུང་དང་བཙན་བྱོལ་ནང་གི་མི་མང་གཅིག་པུའི་ཆེད་དུ་ལས་དོན་བསྒྲུབ་རྒྱུ་མིན་པར། བཙན་འཛུལ་འོག་ཏུ་ཡོད་པའི་བོད་ནང་གི་བོད་མི་ཚོའི་དཀའ་ལང་རྣམས་སེལ་ཐབས་དགོས་པ་དང་རང་དབང་ཐོབ་དགོས་པ། དེ་བཞིན་༧གོང་ས་མཆོག་ཕོ་བྲང་པོ་ཏཱ་ལའི་ནང་གདན་འདྲེན་ཞུ་ཐུབ་དགོས་པ་བཅས་རེད ། བོད་རྒྱལ་ལོ།
མཆན། 91
ངས་པོའི་ལྷ་སྲས། says:
ལོ་ 12 སྔོན།
དྲ་གྲོགས་ཁག་ཅིག་གིས་མཁས་དབང་འཇམ་ནོར་གྱི་དང་ཙང་གི་དབུ་ལ་ཞྭ་ནག་ཞིག་བཀོན་ཐབས་བྱེད་ཀྱིན་འདུག་ངོ་མ་དེ་ཚེ་དགོད་བྲོ་བ་རང་རེད།
བཙན་བྱོལ་ནང་ལ་ཚོགས་པའམ་ལས་བྱེད། མི་སྒེར་སོགས་ཀྱི་བྱས་ཉེས་སྤྱི་ཚོགས་ནང་འཐེན་དོན་བྱེད་མཁན་
བསམ་ཡོད་ཅན་གྱི་མི་སྣ་དག་སྤྱི་ཚོགས་སྟེང་ཁེར་རྐྱང་ངམ་ནག་པོ་བཟོ་ཐབས་དེ་སྔོན་གཡོ་འཁྲུལ་༼ཁོས་༸རྒྱལ་བ་རིན་པོ་ཆེ་ལ་སྐྱོན་བརྗོད་བྱེད་ཀྱི་ཡོད་རེད་ཞེས་དང་ཡང་ན་ཁོ་དོལ་རྒྱལ་དང་འབྲེལ་བ་ཡོད་ས་རེད།༽དེ་
གཉིས་སྟོན་གྱི་ཡོད། ཡིད་ཕངས་བ་ཞིག་ལ་གཡོ་འཁྲུལ་དེ་ད་དུང་མཇུག་རྫོགས་མི་འདུག ཀྱེ་མ་ཀྱེ་ཧུད།
ལྷོ་ཨེ་ཤི་ཡའི་སློབ་དཔོན་ཆེ་མོ་དབང་མཁས་ཟླ་བ་ནོར་བུ་ལགས་དང་པད་མ་འབུམ་ལགས། མཁས་དབང་འཇམ་ནོར་ཉིད་ལ་སོགས་པ་བོད་རིགས་ཀྱི་ལ་བརྒྱ་དང་ལྷག་བསམ་ཡོད་མཁན་གྱི་ཤེས་ཡོན་དེ་དག་གཡོ་འཁྲུལ་དེའི་འོག་ནས་རང་རིགས་དང་ཁ་བྲལ་བཏང་ཡོད།
དེང་སང་ཕྱི་རྒྱལ་བ་དང་ཕྱི་རྒྱལ་ལ་ཡོད་པའི་རང་རིགས་སློབ་མ་རྣམས་ཀྱིས་བོད་ཀྱི་རྒྱལ་རབས་ཡག་པོ་ཞིག་ཤེས་དགོས་ན་མཁས་དབང་འཇམ་ནོར་ལགས་ཀྱིས་བྲིས་པའི་རྒྱལ་རབས་དེ་ངེས་པར་དུ་བལྟ་དགོས་ཞེས་བརྗོད་ཀྱི་ཡོད་འདུག
ངེད་ཚོ་བོད་རང་བཙན་རྩོད་མི་རྩོད་གནས་ཚུལ་ཁག་ཁག་རེད། ཡིན་ནའང་བོད་དེ་རྒྱལ་རབས་ལོ་རྒྱུས་ཀྱི་ཐོག་ནས་རང་དབང་བཙན་གཙང་མ་ཡིན་པའི་དཔང་རྟགས་ཤིག་རྒྱལ་སྤྱི་ལ་སྟོན་དགོས་ཀྱི་ཡོད།
དཔང་རྟགས་དེ་ཕྱི་རྒྱལ་ཡོད་པའི་མཁས་པ་ལ་སོགས་པ་སུ་གང་གི་ཡང་མི་སྒྲུབས་པ་ཞིག་མཁས་དབང་འཇམ་ནོར་ལགས་ཀྱི་བསྒྲུབས་ཡོད།
མགྲིན་བཟང་ཚོ། དྲ་རྒྱ་འདིར་གཟིགས་རོགས།
http://www.rangzen.net
དེ་ནས་ང་ཚོས་ཁོང་མི་གང་འདྲ་ཞིག་ཡིན་མིན་ཐག་གཅོད་བྱེད་ཐུབ་སྙམ།
Reply
ཨ་མཆོད་འཇམ་དཔལ་ཚུལ་ཁྲིམས། says:
ལོ་ 12 སྔོན།
ཨོ་ཧོ། དྲ་གྲོགས་ངས་པོ་ལགས། ཚིག་འཁྲི་ཙམ་ལ་ཞུགས་མ་འདུག འཇམ་ནོར་གྱིས་གླེང་སློང་དེ་མ་བྱས་སྔོན་དུ་”ངས་རྒྱ་ནག་གི་ཨོ་བྷ་མ་བྱེད་འདོད་ཡོད།” ཞེས་པའི་ཚིག་འདི་ངོ་མ་ལྟར་བཟུང་ནས་དགག་པ་རྒྱབ་པར་ཕྱིས་སུ་ཁོང་གཉིས་འབྲེལ་བ་བྱུང་ནས་ཚིག་དེ་གད་མོའི་ཆེད་དུ་ཡིན་པ་ཤེས་ནས་འཇམ་ནོར་གྱིས་དགོངས་དག་ཞུས་པ་རེད། གལ་སྲིད་རྩོམ་དེ་མ་བྲིས་སྔོན་དུ་བློ་སེང་ལ་འབྲེལ་བ་དེ་བྱུང་ཡོད་ན་དགག་པ་དེ་མི་འོང་བ་ཡིན་པས་འཇམ་ནོར་གྱིས་”དེའི་སྐོར་ལ་ངས་རྩོམ་ཡིག་ཞིག་མ་བྲིས་སྔོན་དུ་བཀའ་འདྲི་ཞུ་རྒྱུ་མ་བྱུང་བར་དགོངས་དག”་ཞུས་པ་རེད། འདིས་ཨོ་བྷ་མ་བྱ་རྒྱུ་ཡིན་ཞེས་པ་དེ་ངོ་མ་དགོད་གཏམ་ཡིན་པ་ར་འཕྲོད་སོང་བའི་རྟགས་རེད། ང་གཉིས་ཀྱི་རྩོད་ངོ་མ་ནི་སྐད་ཆ་དེ་དགོད་གཏམ་ཡིན་མིན་དང་། འཇམ་ནོར་གྱིས་དགོངས་སེལ་ཞུས་ཡོད་མེད་དེ་ཡིན་མ་མ་བརྗེད་རོགས་ཅིའི་ཀྱང་ཞུ།
Reply
གངས་བུ། says:
ལོ་ 12 སྔོན།
༄། དྲ་གྲོགས་མང་པོ་ཞིག་གི་སོ་སོ་བསམ་ཚུལ་མང་དག་ཞིག་བྲིས་གནང་འདུག་པར་ཡག་པོ་རེད་སྙམ་དེ་བཞིན་ཁག་གཅིག་གི་གང་ཟག་སྒེར་ལ་སྐྱོན་བརྗོད་མང་པོ་ཞིག་གནང་འདུག་པ་དེ་ཡག་པོ་ཞིག་མ་མཐོང་། འཇམ་ནོར་ནི་རྩོམ་པ་པོ་ཞིག་རེད་སྟེ་བོད་པའི་སྤྱི་ཚོགས་ནང་དུ་ག་དུས་ཡིན་ན་སྙོག་དྲ་བྱས་མཁན་ཞིག་རེད། དེ་འདྲ་བྱེད་སྟེ་ང་ཚོའི་སྤྱི་ཚོགས་ཆུང་ཆུང་འདི་ཡར་བཀྲུག་མར་བཀྲུག་པ་ཡིན་ན་ཕན་ཐོག་གང་ཡང་མི་འདུག་་འཇམ་ནོར་གྱི་ག་དུས་ཡིན་ན་བཙན་བྱོལ་གཞུང་དང་7རྒྱ་བ་རིན་པོ་ཆེ་དང་རང་གཞུང་གི་མཛད་གཙོ་རྣམས་ལ་སྐྱོན་བརྗོད་ཀྱང་བྱས་ཀྱི་འདུག་དེ་རྒྱུ་མཚན་གང་ཡིན་ནམ་ངས་མ་མཐོང་། བློ་སེང་རྒྱ་ནག་ཨོ་ལྦ་མ་བྱེད་མ་བྱེད་ཀྱི་སྐད་ཆ་མ་རེད་འཇམ་ནོར་ཁོ་རང་མི་ཕྲག་དོག་གི་བཅང་པའི་གང་ཟག་ཞིག་ཡིན་པ་ར་སྤྲོད་སོང་། ཁོ་རང་གང་འདྲ་ཡོད་མིན་ལ་ལྟོས་དང་འཇམ་ནོར་བཀྲས་མཐོང་གི་ཚ་བོ་རེད་རྒྱུ་མཚན་དེ་ཡི་ཁོང་རང་གི་བཀྲས་མཐོང་རྒྱབ་སྐྱོར་བྱས་འདུག་ག དྲ་གྲོགས་ཚོ་ཕྱོགས་མང་པོ་ཞིག་ལ་གཟིགས་ནས་གནས་ཚུལ་སྤེལ་ན་བཟང་།
Reply
གངས་ཆབ། says:
ལོ་ 12 སྔོན།
དྲ་གྲོགས་རྣམས་པ་ལྷན་རྒྱས་ལ།
འདིར་ངས་གསལ་བཤད་ཅིག་ཞུས་པ་ཡིན་ན།འཇམ་དབྱངས་ནོར་བུ་ལགས་དང་།བཀའ་ཟུར་བཀྲིས་མཐོང་བསྟན་འཛིན་རྣམ་རྒྱལ་གཉིས་སྤུན་ཆེད་ཡིན་པ་ཚང་མསཤེས་ཀྱི་ཡོད་ཤག་རེད།དེ་འདྲ་སོང་ཙམ་འཇམ་ནོར་ལགས་ཀྱིས་སོ་སོའི་སྤུན་ཆེད་ཀྱི་ཆེད་དུ་ཕྱོགས་ལྷུང་གི་རྣམ་པ་ཞིག་གཏན་ནས་མེད་མཁན་ཞིག་ག་ལ་ཡིན་སྲིད།དེ་འདྲ་སོང་ཙམ་ཟིན་བྲིས་འདྲ་མིན་འབྲི་མི་སྲིད་པ་ཞིག་ག་ལ་ཡིན།སོང་ཙམ་ད་ལྟའི་དུས་ཚོད་འདི་ལ་འཇམ་ནོར་ལགས་ཀྱིས་གང་བརྗོད་ལ་ཡིད་ཆེས་བྱ་དགོས་པའི་རྒྱུ་མཚན་གང་ཡང་ཡོད་མ་རེད།
Reply
ངས་པོའི་ལྷ་སྲས། says:
ལོ་ 12 སྔོན།
དྲ་གྲོགས་ཨ་མཆོད་ལགས།
“ངས་རྒྱ་ནག་གི་ཨོ་བྷ་མ་བྱེད་འདོད་ཡོད།” ཞེས་པའི་ཚིག་འདི་ལ་དགག་པ་རྒྱབ་པར་དགོངས་དག་ཞུས་འདུག་གམ།
ཁྱེད་ཀྱིས་རྒྱ་ནག་གི་ཨོ་བྷ་མས་བྱ་རྒྱུ་ཡིན་ཞེས་པ་དེའི་སྐོར་ལ་ངས་རྩོམ་ཡིག་ཞིག་བྲིས་རྒྱུ་ཞེས་ཁོང་ལ་མི་བརྗོད་པ་རྩོམ་ཡིག་བྲིས་པ་དེར་དགོངས་དག་བཞུས་པ་ལས།
ཨོ་བྷ་མ་བྱ་རྒྱུ་ཡིན་ཞེས་པ་དེར་དགག་རྒྱབ་པར་དགོངས་དག་ཞུས་འདུག་གམ།
Reply
ཨ་མཆོད་འཇམ་དཔལ་ཚུལ་ཁྲིམས། says:
ལོ་ 12 སྔོན།
དུས་ཡུན་རིང་པོ་ཞིག་ལ་ཡོང་ཐུབ་མ་སོང་། དེ་རིང་གསལ་བཤད་ཅིག་ཞུ།
ངས་མཆན་ནིཿ “བློ་བཟང་སེང་གེ་ལགས་ཀྱིས་ “ངས་རྒྱ་ནག་གི་ཨོ་བྷ་མ་བྱེད་འདོད་ཡོད།” ཅེས་པ་ཞིག་གསུང་མྱོང་འདུག་མོད་དེ་ནི་གད་མོ་ཁོ་ནའི་དོན་དུ་ཡིན་འདུག འདིའི་སྐོར་འཇམ་དབྱངས་ནོར་བུ་ལགས་ཀྱིས་ཀྱང་གླེང་སློང་གནང་ཡོད་ཅིང་རྗེས་སུ་ཁོང་གཉིས་བློ་ཁ་ཡོངས་སུ་འཆམས་ཤིང་། འཇམ་དབྱངས་ནོར་བུ་ལགས་ཀྱིས་བློ་བཟང་སེང་གེ་ལགས་ཀྱིས་གད་མོའི་གཏམ་དེ་དངོས་དོན་ལ་བརྩིས་ནས་གང་བྱུང་བཤད་པར་ཡོངས་གྲགས་ཐོག་དགོངས་སེལ་ཞུས་ཡོད། ད་འདི་ལྟ་འདྲའི་སྐོར་གླེང་གི་མ་བསྡད་ན་བཟང་སྙམ། མི་ལ་དགོད་གཏམ་ཞིག་ཀྱང་བཤད་དབང་མེད་པ་ཡིན་ནམ། ཁྱེད་རང་གིས་ཞལ་ཤོབ་ག་ཚོད་གནང་ཡོད་པ་ལ་དགོངས་པ་བཞེས་ཀྱི་ཡོད་དམ།”ཅེས་པ་འདི་རེད།
འདི་ལ་དྲ་གྲོགས་འགས་ཁུང་སྐྱེལ་དགོས་ལུགས་བཀའ་བཀྱོན་ཕེབས་པར་ངས་དབྱིན་ཡིག་ལུང་འདྲེན་ཅན་གྱི་མཆན་དེ་བཏབ་པ་ཡིན།
དེ་རིང་མཆན་ལ་བལྟ་སྐབས་དྲ་གྲོགས་ངེས་པོ་ལགས་ཀྱིས་ངོ་མ་དབྱིན་ཡིག་ཅུང་ཙམ་སྦྱོང་དགོས་པ་འདྲ། དེ་མིན་ཁྱེད་ཀྱིས་དེ་ལྟར་མི་གསུང་བར་ངེས། ང་རང་གཉིས་ཀྱི་རྩོད་གཞི་ནི་བློ་སེང་གིས་བོད་ཀྱི་ཨོ་བྷ་མ་འཇོན་མིན་གྱི་སྐོར་ལ་རྩོམ་བྲིས་པར་དགོངས་སེལ་བྱས་མིན་དེ་མིན་པར་བློ་སེང་གི་དགོད་གཏམ་དེ་དོན་དངོས་ལ་བརྩིས་ནས་གླེང་སློང་བྱས་པར་དགོངས་སེལ་ཞུས་མིན་གྱི་སྐོར་ཡིན། ཁྱེད་ཀྱིས་དམ་བཅའ་ལྷོད་མི་ཕོད་པར་རྩོད་གཞི་གསར་བ་བསླངས་ནས་དེ་ལ་འཕོ་ཐབས་ཀྱིས་མི་ལ་མགོ་སྐོར་གཏོང་ཐབས་གནང་བ་དེ་འདྲ་མི་གནང་བར་ཞུ།
དྲ་གྲོགས་བཙན་བྱོལ་བ་ལགས།
ཁྱེད་ཀྱིས་མཆན་སྔོན་མར་”ཨ་མཆོད་ལགས། ཁྱེད་ཀྱིས་འཇམ་དབྱངས་ནོར་བུའི་རྩོམ་ལ་ཡག་པོ་གིཟགས་ན་མམྱེན་གི་རེད་ ཁོང་གིས་རྒྱ་ནག་གི་ཨོ་བྷ་མ་བྱེད་འདོད་ཡོད་པའི་སྐད་ཆ་ལ་དགོངས་དག་དུས་ནམ་ཡང་ཞུས་མེད།” ཅེས་གསུང་ཡོད་པས་ང་རང་གཉིས་ཀྱིས་རྩོད་གཞི་ནི་འཇམ་ནོར་གྱིས་དགོངས་སེལ་ཞུས་ཡོད་མེད་དེ་ཡིན།
འདིར་ཁྱེད་ཀྱིས་བཏབ་པའི་མཆན་རྗེས་མ་དེ་འདྲེན་རྒྱུ་ཡིན། “འཇམ་དབྱངས་ནོར་བུས་ཁོང་ལ་དགོངས་དག་ཞུ་དོན་ནི་ རྩོམ་ཡིག་འདི་ལྟར་མ་སྤེལ་བའི་སྔོན་དུ་བློ་སེང་ལ་སྔོན་ལ་བཀའ་འཁྲོལ་མ་ཞུས་པ་དང་དེའི་རྐྱེན་པས་ཁོང་གི་མཚན་མཐོང་ལ་གནོད་ཡོད་ན་དགོངས་སེལ་ཞུ་དེ་ཡིན་གྱི་ བློ་སེང་གིས་འདི་ལྟར་མ་བཤད་པ་གཅིག་འཇམ་དབྱངས་ཀྱིས་ནོར་ནས་བཀོད་པ་དེ་དགོངས་སེལ་ཞུས་པ་མ་ཡིན།” ཞེས་བཀོད་འདུག ད་ནི་ཁྱེད་ཀྱིས་ཇི་ལྟར་རྩོད་པ་ལ་གཡོལ་བའི་ཚུལ་དེ་གསལ་བོར་གྱུར་སོང་སྙམ། དེ་མིན་མི་ལ་མགོ་བཏང་ནས་གཞན་ལ་སྐྱོན་འགེབས་རྒྱུ་དེ་ཁྱེད་ཅག་གིས་གཤིས་ཀ་ལྟ་བུར་གྱུར་འདུག ཁྱེད་ཅག་ལ་རང་གིས་མི་འོས་པ་ཞིག་བྱེད་བཞིན་པའི་ཚོར་སྣང་ཙམ་ཀྱང་ཡོང་གི་ཡོད་དམ་སྙམ།
Reply
ངས་པོའི་ལྷ་སྲས། says:
ལོ་ 12 སྔོན།
དྲ་གྲོགས་ཁྱེད་ཚོས་ཁ་བརྡ་དྲ་རྒྱ་དང་བོད་ཀྱི་ཆབ་སྲིད་བརྐྱར་ཞིབ་ཞེས་པའི་ནང་གི་
བརྗོད་གཞི་འདིར་གཟིགས་རོགས།
༼“ང་རང་མི་གཅིག་ཡིན་པ་ཡིན་ནའང་འདིར་དཔུང་སྒྲིག་པ་སླེབས་པ་ཡིིན” ༽
དེ་ནས་ཁྱེད་ལ་བསམ་ཚུལ་གསར་པ་ཞིག་སྟེར་ངེས་ཡིན།
ཁ་བྱང་ནི། http://www.tibetanpoliticalreview.org/
Lobsang Sangay’s “Unity” – an apparent contradiction
ཁ་བརྡ། http://www.khabdha.org/
Reply
ངས་པོའི་ལྷ་སྲས། says:
ལོ་ 12 སྔོན།
དྲ་གྲོགས་ཁྱེད་ཚོས་ཁ་བརྡ་དྲ་རྒྱའི་བརྗོད་གཞི་འདི་ལ་གཟིགས་རོགས།
༼“ང་རང་མི་གཅིག་ཡིན་པ་ཡིན་ནའང་འདིར་དཔུང་སྒྲིག་པ་སླེབས་པ་ཡིིན” ༽
དེ་ནས་ཁྱེད་ལ་བསམ་ཚུལ་གསར་པ་ཞིག་སྟེར་ངེས་ཡིན།
Reply
ངས་པོའི་ལྷ་སྲས། says:
ལོ་ 12 སྔོན།
ཁྱེད་ཚོར་དཔང་རྟགས་ཡོད་ན་སྟོན་ཆོག་པ་ལས་ད་དུང་དྲ་རྒྱའི་ནང་ལ་འཆལ་གཏམ་རིགས་མི་སྤེལ་ན་བཟང།
དེ་མིན་ད་དུང་སྐད་ཆ་གཙང་མ་དགྱ་ནག་དབུས་གཞུང་ལ་མཁོ་བྱེད་རྐྱང་རྐྱང་བཤད་ན་ཕན་པ་ཨེ་ཡོད།
བསམ་བློ་ཐོངས།
Reply
གངས་ཆབ། says:
ལོ་ 12 སྔོན།
ཞིབ་དཔྱད་ཡག་པོ་ཞིག་གནང་བ་ཡིན་ན།བཙན་བྱོལ་བོད་གཞུང་གི་བཀའ་བློན་ཁྲི་པའི་འགན་ཁུར་གནང་མྱོང་མཁན་བཀྲིས་མཐོང་གཅིག་པུར་ལས་གཞན་སུ་གང་གི་ཡང་གཞུང་དངུལ་ཁ་མ་འདོམ་བ་དང་རྩིས་ཆད་དེ་འདྲའི་རིགས་བྱུང་མྱོང་མེད་པ་མ་ཟད་གོ་ཐོས་ཙམ་ཡང་ཧ་ལམ་དཀོན་པོ་རེད་ཞེས་བརྗོད་ན་མི་འགྲིག་པ་ཞིག་གཏན་ནས་མེད།སོང་ཙམ་བཀའ་ཟུར་བཀྲིས་མཐོང་ལགས་ཀྱིས་ལྷག་བསམ་དང་སྤྱོད་ལམ་འཇོན་ཐང་ངོ་མ་དེར་ཚང་མས་ཧ་གོ་དོན་གསལ་རེད།ཡ་མཚན་སྐྱེ་དགོས་པ་ཞིག་ལ་བཀྲིས་མཐོང་གཅིག་པུར་དེ་འདྲའི་སྐབས་ཁེལ་དགོས་དོན་ཅི་ཞིག་ལ་བརྟེན་ནས་བྱུང་བ་ཡིན་ནམ།
ཨོ།དེ་སྔོན་ཋེ་ཝེན་སྲིད་འཛིན་ཟུར་པ་ཁྲིམ་ཧྲི་ཕན་ལ་ཋེ་ཝེན་མི་མང་གིས་དད་གུས་ཆེ་ཤོས་བྱས་སའི་ཋེ་ཝེན་གྱི་བུ་ཞེས་པ་དེས་གཞུང་དངུལ་ལྐོག་ཟ་བྱས་པའི་དོན་རྐྱེན་འོག་བཙོན་འཇུག་བཀག་ཉར་བྱེད་སྐབས་ཋེ་ཝེན་མི་མང་ཙམ་མ་ཟད་འཛམ་གླིང་མི་མང་གང་མང་ཞིག་ཡིད་ཆེས་དཀའ་བ་ཞིག་ཏུ་གྱུར་ཡོད་ཀྱང་སྐབས་དེར་ཁྲིམ་ཧྲི་ཕན་ཀྱི་གཡོ་འོག་དུ་ཚུད་པའི་རྒྱབ་སྐྱོར་མི་སྣ་དག་གིས་ཉེས་མེད་དག་སེལ་དང་རྔམ་སྟོན་ཁྲོམ་སྐོར་ལ་སོགས་པ་སྤེལ་ཡོད་པ་མ་ཚད་ཁྲིམ་ཧྲི་ཕན་ཁོ་རང་གིས་ཀྱང་འདྲ་ཆགས་པོས་ཐོག་ཟས་བཅད་ངོ་རྒོལ་ཡང་བྱས་སོང་ཀྱང་།སྐབས་དེར་གཞུང་དངུལ་ལྐོག་ཟ་བྱས་ཡོད་པའི་ར་འཕྲོད་གསལ་པོ་བྱུང་ནས་ཚེ་བཙོན་ཁྲིམས་ཐག་བཅད་པ་དེ་ཚང་མས་སེམས་ལ་ངེས་ཡོད་ཤག་རེད།
དེ་འདྲ་སོང་ཙམ་ལྐོག་ཟ་བྱ་མཁན་དག་གི་ནམ་ཡང་ལྐོག་ཟ་བྱ་རྒྱུ་མ་བྱུང་ཞེས་བཤད་པ་ལས་ངོས་ལེན་ཧ་ལམ་དཀོན་པོ་རེད།
ག་སྲིད་ང་ཚོ་ལའང་རང་དབང་རང་བཙན་ཡོད་མཁན་གྱི་རྒྱལ་ཁབ་ཞིག་ཡིན་ན།དེ་ལྟར་ཁྲིམ་ཧྲི་ཕན་ནང་མི་འབྱུང་བའི་ངེས་པར་གང་ཡང་མེད།
Reply
འོད་ཡུག་པའི་འཁྱམས་པོ། says:
ལོ་ 12 སྔོན།
རྒྱལ་ཞེན་ལྷག་བསམ་གྱིས་རབ་ཏུ་ཕྱུག་པའི་དྲ་གྲོགས་ལྷན་རྒྱས་མཆོག་ལ།
དེ་འདྲ་མ་རེད། ང་ཚོས་ཕན་ཚུན་གཅིག་ཕོག་གཉིས་ཀྱི་གནས་ཚུལ་འབྲི་མཚམས་བཞག་ནས་ཁ་སང་ཁ་ཉིན་ལྡི་ལིར་༸གོང་ས་མཆོག་གིས་རྒྱ་གར་གསར་འགོས་པར་བཀའ་གནང་བའི་གནད་དོན་༼ཟླ་བ་ཁ་ཤས་ནང་བགྲེས་ཡོལ་དུ་ཕེབས་རྒྱུའི་དགོངས་གཞི་ཡོད་བསྐོར་དང་། རྒྱ་གར་དཔལ་འབྱོར་དུས་བབ་ཅེས་པའི་ཚོང་ལས་གསར་ཤོག་གྱིས་ཕྱི་ཚེས་༢༡ ཉིན་དེ་རིང་གསན་ཚུལ་སྤེལ་དོན་ལྟར་༸གོང་ས་མཆོག་གི་གསར་འགོད་པར་བགྲེལ་ཡུལ་གྱིོ་གྱི་གནད་དོན་སྐོར་བཀའ་འདྲི་ཞུས་པའི་ལན་དུ་། ༸གོང་ས་མཆོག་འབྱུང་འགྱུར་གྱི་ཟླ་བ་དྲུག་གི་ནང་ཚུན་ལ་བགྲེས་ཡོལ་དུ་ཕེབས་རྒྱུའི་འདུན་པ་ཡོད་ཀྱང་ཐ མའི་ཐག་ཆོད་དེ་བཙན་བྱོལ་བོད་གཞུང་གི་ཆབ་སྲིད་ཀྱི་དབུ་ཁྲིད་དང་གྲོས་ཚོགས་ཀྱི་ལྷན་གོ་བསྡུར་གནང་རྗེས་ཐུགས་ཐག་གཅོད་རྒྱུའི་བཀའ་ལན་གནང་བ༽་་་ཅེས་པའི་ཐོག་བགྲོ་གླེང་དང་བསམ་ཚུལ་འདྲ་སྤེལ་རེས་གནང་ན་མི་ལེགས་སམ། བློ་བཟང་སེང་གེ་ལགས་ཁྱེད་རང་གཞོན་སྐྱེས་ཚོར་མགོ་བསྐོར་གཏོང་རྒྱུར་རྒྱ་གར་ནང་གི་བསྐོར་བསྐྱོད་བྱེད་མུས་དེ་མཚམས་འཇོག་གིས་ང་ཚོ་དང་ལྷན་དུ་བགྲོ་གླེང་སུ་ངེས་ཕེབས་ཞུ་རྒྱུ་ཡིན། གང་ལགས་ཞེ་ན་སྐབས་དེར་ཁྱེད་ལ་དགོས་པའི་ཤེས་བྱ་མང་དག་ཞིག་ཡོད་ལ་དེ་བས་ཁྱེད་ལ་བསམ་ཞིག་གསར་པ་ཞིག་དང་གདམས་ཁ་གསར་པ་ཞིག། ལམ་ཁ་གསར་པ་ཞིག་བཅས་འཐོབ་ངེས་རེད ། དུས་དེ་ནས་མི་རབས་གསར་པའི་ཁ་སྟོང་དེར་རྒྱུ་མཚན་མེད་པ་དང་ཡང་དག་མིན་པ་ཡང་བསམ་དྲན་ཡོད་ན་ཤེས་ངེས་རེད།
Reply
ངས་པོའི་ལྷ་སྲས། says:
ལོ་ 12 སྔོན།
དྲ་གྲོགས་གངས་ཆབ་ལ་སོགས་པའི་ལན་ཞིག་གནང་རོགས།
Reply
འོད་ཡུག་པའི་འཁྱམས་པོ། says:
ལོ་ 12 སྔོན།
དྲ་གྲོགས་གངས་ལྷ་མེ་ཏོག་ཁྱེད་ཀྱིས་བཤད་པར་བདེན་ཁ་ལོས་སྦྱིན་བོད་ཀྱི་ཐུན་མིན་རིག་གཞུང་ལ་རྨོངས་པའི་ཕྱི་རྒྱལ་ཁྲིམས་ལུགས་འཛིན་པ་དེས་བཙན་བྱོལ་ནང་གང་ཞིག་ལ་བསམ་པ་དང་གང་ཞིག་ལ་རེ་ནས་བཀའ་ཁྲིར་རེ་བ་རེད།
ད་ུང་ད་རེས་ཀྱི་བློ་སེང་མིང་ཐོག་གི་རྩོམ་བྲིས་དེ་ཁོང་གི་ཡིན་མིན་ཁོ་རང་གི་ཤེས་ཀྱི་ཡོད་ལ་དྲ་རྒྱ་འདིར་དྲ་གྲོགས་ཚོའི་མཆན་ལ་བལྟ་གིན་ཡོད་བཞག་རེད་པས། སྐབས་དང་དུས་སུ་ལན་ཞིག་བྱས་ན་ཡག། དེ་མིན་སྤྱི་ཚོགས་ནང་ཡོད་མདོག་གི་རྣམ་འགྱུར་བསྟན་པ་ནི་གཟིགས་ལྤགས་གཡོག་པའི་བུང་བུ་རང་རེད། ཁྱེད་ལ་བོད་ཡིག་ཤེས་ཚང་གང་ཡང་མེད་པར་གཞན་གཡོགས་སུ་བརྟན་པའི་རྩོམ་བྲིས་དེས་ཁྱེད་མཁས་དབང་ཡིན་པར་གྱུར་རྒྱུ་མ་རེད། དེ་ནི་རང་གི་ཞབས་འདྲེན་རང་གི་ཞུ་བ་རང་རེད་པས། བོད་མི་གཞོན་སྐྱེས་ཚི་མགོ་བསྐོར་མ་གཏོང། གཞོན་སྐྱེས་ཚོ་ཐུགས་བསམ་བཞེས། རང་རེའི་གཉན་ཕྲང་གི་དུས་འདིར་ཚང་མས་ཐུགས་བསམ་མ་བཞེས་ན་ངོ་མ་ཉེན་ཆེ་ཡ། གཟབ་གཟབ་བྱོས་མི་རབས་གསར་པ། སྐྱབས་བཅོལ་བ་ཡིན་པ་དུས་ནས་དུས་སུ་དྲན་པར་བྱ།
Reply
གཟི་མིག་༣པ says:
ལོ་ 12 སྔོན།
དྲ་གྲོགས་ཚོ་ལྷ་སྲས་དང་གངས་ལྷས་སུངས་པ་བདེན་ཡང་།
བློ་སེང་ལགས་ནས་ལན་ངེས་པར་དུ་དགོས་ངེས་ཡིན་འདི་ནི་གནས་ཚུལ་ཆུང་ཆུང་རྩ་བ་ནས་མིན་།
དུས་བབ་ལས་སྣེ་ལྷན་རྒྱས་ཚོ་ངས་ཉེ་ཆར་བློ་སེང་ལགས་སུ་བསམ་ཚུལ་ཅུང་ཞུས་ཡོད་པས་ཁྱེད་རྣམས་པས་བཀག་དགོས་དོན་ཅི་ཡིན་ནམ་འདིའི་ནང་མི་སྒེར་ལ་ཚིགས་ངན་ཅི་ཡང་ཞུས་མེད་དེ་བཞིན་ཡར་ཀླུང་གཙང་པོའི་བསྐོར་ལ་གནད་འགག་ཆེན་པོ་འདི་འདྲ་བྲིས་ཡོད་པས་བཀག་དགོས་དོན་ཅི་ཡིན་ལན་ངེས་པར་དགོས་།
བོད་དང་རྒྱ་གར་རྒྱ་མིའི་གནས་ཚུལ་བྲིས་མི་རུང་བསམ་།
Reply
གངས་ལྷ་མེ་ཏོག says:
ལོ་ 12 སྔོན།
བློ་སེང་བསྟོད་ན་ཨ་སྔོན་དགོངས་ནས་བསྟོད་མཁན་ཚོ་ཁྱེད་ཚོ་ལ་དྲི་བ་གཅིག་གཏོང་གི་ཡིན། བློ་སེང་གི་བོད་ཡིག་རང་རྐྱ་འཕེལ་བ་ཞིག་ཤེས་ཀྱི་ཡོད་པ་རེད་དམ?
སོ་སོའི་ཆོས་དང་རིག་གཞུང་མ་ཤེས་མཁན་ཞིག་གི་ཆོས་དང་རིག་གཞུང་གཅེས་སྐྱོང་བྱེད་ཀྱི་ཡིན་ལབ་ན་ཧམ་པ་ཆེ་དྲག་མ་རེད་དམ།
ནུབ་ཕྱོགས་ཀྱི་ལྟ་བ་ཞིག་ཁུར་ནས་བཙན་བྱོལ་སྤྱི་ཚོགས་ནང་ནས་སྤེལ་གྱི་ཡིན་ལབ་ན་བུ་མི་སུའི་རྣ་བར་འགྲོ་རྒྱུ་རེད།
བཙན་བྱོལ་བ་ལ་བཙལ་བྱོལ་བ་ཞིག་གི་འགྲོ་སྟངས་དང་འདུག་ཆ་ཚང་ཡོད་རེད། ཕྱིའི་རང་བཙན་རྒྱལ་ཁབ་ནང་བཞིན་འགྲོ་རྒྱུ་ཡིན་ལབ་ན་ག་རེ་ལབ་ཀྱི་ཡོད་རེད། དེ་ཚོས་བསམ་བློའི་རྒྱབ་ལྗོངས་ན་ག་རེ་ཡད་རེད། ཚང་མའི་ཤེས་པར་བྱོས། ཐོམ་ནས་ད་འདུག་མ་དྲག དྲང་བདེན་བྱོས། ལེགས་ཉེས་འབྱེད་རོགས།
Reply
ངས་པོའི་ལྷ་སྲས། says:
ལོ་ 12 སྔོན།
དྲ་གྲོགས་ཁག་ཅིག་གིས་བློ་བཟང་སེང་གེའི་ལྷག་བསམ་དང་། དྲང་ལྡན་ཤེས་ཡོན་དང་འཇོན་ཐང་སོགས་ཀྱི་སྐོར་ཡག་པོ་ཤེས་ཀྱི་ཡོད་ས་རེད།
དེར་བརྟན་བློ་སེང་གི་ཀུན་སྤྱོད་ལ་སོགས་པའི་སྐོར་ལ་དྲི་བ་ཁ་ཤས་ཤིག་ཡོད་དེར་ལན་ཁ་གསལ་ཞིག་གནང་རོགས་ཞུ།
དེང་སང་སྤྱི་ཚོགས་ནང་བློ་བཟང་སེང་གེ་ལ་གཟའ་ཟླ་བུ་ཕྲུག་ཡོད་བཞིན་དུ་ཨ་རི་ལ་ཟུར་མོ་རྒྱ་མོ་ཞིག་དང་ཁེ་ན་དྲར་ལ་ཟུར་མོ་བོད་པ་ཞིག་ཡོད་རེད་ཟེར་གྱིན་འདུག་དངོས་གནས་དེ་འདྲ་ཡིན་ན་ང་ཚོའི་དབུ་ཁྲིད་ལ་འཆལ་པོ་ཀུན་སྤྱོད་གཙང་མ་མ་ཡིན་པ་ཞིག་བདམས་ན་མི་མང་གི་བརྕེ་བཀུར་ཇི་ལྟར་བྱེད་དགོས་སམ།
བློ་བཟང་སེང་གེས་རང་བཙན་ལག་དེབ་བམ་དྭང་བླང་དཔྱ་དངུལ་ལོ་མང་པོ་ཞིག་གི་རིང་ལ་སྤྲད་ཡོད་མ་རེད་ཟེར་གྱིན་འདུག་དེ་བོད་སྤྱི་པའི་རྩ་དོན་ཐོག་ལ་ལྷག་བསམ་རེད་དམ་ཡང་ན་བོད་མིའི་རྩ་དོན་ལ་འགན་མི་འཁུར་བ་ཞིག་རེད་དམ།
བློ་བཟང་སེང་གེས་༼བོད་ཀྱི་མང་གཙོའི་ལམ་ལུཊ་དར་འཕེལ་གྱི་མཚོན་རྟཊ།༽ཞེས་པ་འདི་ཁོ་བས་བྲིས་པ་ཡིན་མིན་དྲ་རྒྱའི་ནང་ལ་དོག་སློང་བྱུང་ཡོད། རྩོམ་ཐུང་འདི་ལ་བློ་བཟང་སེང་གེ་ཞེས་མིང་བྲིས་ཡོད་པ་རེད། ཡིན་ནའི་ཁོ་བའི་དབྱིན་ཡིག་རྩོམ་ཚང་མའི་ནང་ལ་མིང་བློ་བཟང་སངས་རྒྱས་ཞེས་བྲིས་ཡོད་པ་རེད།
མི་ཁ་ཤས་ཀྱིས་བློ་སེང་ལ་རྒྱ་གར་མི་སེར་གྱི་སྤ་སེ་དང་བོད་མིའི་སྤ་སེ་རྒྱ་གར་ནང་ལ་གནས་སྐབས་སྡོད་ཆོག་པའི་སྤ་སེ་གཉིས་ཡོད་རེད་ཟེར་གྱིན་འདུག
དངོས་གནས་དེ་འདྲ་ཡིན་ན་ཁྲིམས་ལུགས་མཁས་དབང་གི་ཁྲིམས་འགལ་་བྱས་པ་ཞིག་མ་རེད་པས། མི་གཅིག་ལ་རྒྱལ་ཁབ་གཉིས་ཀྱི་སྤ་སེ་ཉར་ན་དེ་ནི་ཁྲིམས་འགལ་མ་ཡིན་ནམ།
Reply
བཙན་བྱོལ་བ་ says:
ལོ་ 12 སྔོན།
གངས་ཆབ་ལགས་སེམས་རྣལ་དུ་ཕབ་ནས་ཕྱོགས་ལྷུང་གི་ཕྱོགས་སུ་མ་སོང་བར་དཔྱད་རྩོམ་གནང་གལ་ཆེ་ མ་གཏོགས་ཁྱོད་ཀྱི་རྩོམ་ལ་ནུས་པ་གང་ཡང་ཐོན་གིན་མ་རེད་ དྲ་རྒྱ་ཀློག་མཁན་ཡོངས་རྫོགས་ཁྱེད་་ནང་བཞིན་ཞེན་ཁོག་གི་དྲ་བར་ཚུད་མཁན་རྐྱང་རྐྱང་མ་རེད་
Reply
བསྟན་འཛིན་འཕགས་པ། says:
ལོ་ 12 སྔོན།
དྲ་རྒྱ་འདའི་ནང་
ཁྱེད་ཁ་དང་ངའི་སྣ་ཟེར་ནས་དགོས་དོན་དོར་བ་ཡིན་། དེ་བས་ཆོལ་ཁའི་ཞལ་ཁོག་དང་སྤྲུག་ཤིག་རྒྱབ་པ་ཧ་ཅང་ཕམ་།
གད་ལྟར་མ་འོང་བཀའ་སྤྱི་གཉིས་པོ་འདི་ལེགས་པོ་ཞིག་ངན་པར་དུ་འདབས་དགོས་གལ་ཆེ་བ་མཐོང་།
Reply
འོད་ཡུག་པའི་འཁྱམས་པོ། says:
ལོ་ 12 སྔོན།
བཀྲས་མཐོང་རྣམ་རྒྱལ་རྐུན་མ་ཡིན་པ་ངས་མི་ཤེས། བློ་བཟང་སེང་གེ་མཁས་དབང་ཡིན་པ་གོ་ཐོས་བྱུང་། བློ་སེང་དཔེ་ལ་བཞག་སྟེ་བཀྲ་མཐོང་དགྲ་རུ་འཛིན་པ་ཡི། སྨྱུ་གུ་འཛིན་པ་གང་ཆབ་སྨྱོ་འམ་ཅི།
༼༡༩༩༣ལོར་བཀྲིས་མཐོང་བསྟན་འཛིན་རྣམ་རྒྱལ་ཀྱིས་བཀའ་ཁྲི་དང་།ཕྱི་དྲིལ་དཔལ་འབྱོར་བཀའ་བློན་བྱས་སྐབས་གཞུང་དངུལ་ལྐོག་ཟ་བྱས་མེད་པའི་གནས་ལུགས་དང་རྒྱུ་མཚན་ཡང་དག་གཅིག་སུ་གང་ལ་ཡང་བརྗོད་རྒྱུ་མེད༽ཟེར་བ་ཁྱེད་ནས་ཁོང་གིས་ལྐོགས་ཟ་བྱས་པ་ཤེས་ཀྱི་ཡོད་དམ། གནས་ལུགས་རྒྱུ་མཚན་འདྲ་བཤད་རྒྱུ་ཡོད་པས། ཅི་སྟེ་ཁྱེད་ནས་གནས་ཚུལ་ཡང་དག་རྒྱུ་མཚན་ཡོད་པའི་ཐོག་ནས་བཤོད་རྒྱུ་ཡོད་ན་སྤྱི་ཚོགས་ནང་ཕན་སྲིད་ལ་དེ་མིན་སྲང་བར་གྱི་ཁྱི་བཞིན་གཅིག་གིས་༼འུ་འུ༽་ལབ་པར་ལས་བཟློས་ཙམ་གྱིས་མི་རིགས་དང་བསྟན་སྲིད་གང་ལ་ཡང་མི་ཕན་པའི་གནོད་ཚབས་ཆེ་བའི་ལས་ངན་སྐྱག་ལངས་སུ་མ་བཏང་ན་ལེགས་པར་མངོན།
Reply
གངས་ལྷ་མེ་ཏོག says:
ལོ་ 12 སྔོན།
དྲ་གྲོགས་གངས་ཁྱབ་ལགས་ཁྱེད་རང་དྲང་བདེན་གྱི་སྐད་ཆ་ཞིག་གཏན་ནས་མ་རེད།
རང་ཉིད་ཀྱི་དུག་སྨན་འཐུང་ཚར་ནས་མི་གཞན་ལ་དུག་སྨན་མ་ཟ་ལབ་ན་ག་འདྲ་ཞིག་ཡོང་གི་རེད།
དེ་ནང་བཞིན་གྱི་སྐད་ཆ་ཆགས་འདུག ཁྱེད་ཀྱི་བརྗོད་གཏམ་ལ་ངོས་ལེན་མེད།
བསྟོད་ན་ཨ་སྔོན་དགོངས་ནས་བསྟོད། སྨད་ན་དོགས་མོ་ཟ་ནས་བཞག་པ་དེ་དྲང་བདེན་མ་རེད། བློ་སེང་ཡང་བསྟོད་ཆེ་དྲག་འདུག་པ་མ་ཟད་ཆབ་སྲིད་འཁྲམ་ཆེ་དྲག་འདུག་པའི་ལྟ་ཚུལ་ཞིག་བདག་གི་ག་དུས་ཡིན་ན་ཡང་སེམས་ནས་ཡལ་ཐུབ་མེད།
Reply
གངས་ཆབ། says:
ལོ་ 12 སྔོན།
དེང་དུས་ཀྱི་རྒྱལ་སྤྱིའི་ཁྲིམས་ལུགས་མཁས་དབང་བློ་བཟང་སེང་གེ་ལགས་ཀྱི་བོད་སྤྱི་པའི་རྩ་དོན་ཐོག་ལ་ལྷག་བསམ་དང་།དྲང་ལྡན་ཤེས་ཡོན་དང་འཇོན་ཐང་ལ་མང་གཙོའི་ལྟ་གྲུབ་དང་མཐུན་པའི་ཐོག་ནས་མིང་མང་གིས་འོས་བསྡུའི་ཆ་ཤས་བླངས་ནས་མང་མོས་ཀྱི་རྒྱབ་སྐྱོར་གནང་བ་ལ་བརྟེན་ནས་སྔོན་འགྲོའི་འོས་ཤོག་རྩེ་ཏོག་ཐོབ་པ་ལ།དང་ལེན་དང་གུས་བཀུར་ཞུ་འོས་པ་ཞིག་རེད་སྟེ།བསམ་ཡུལ་ལས་འདས་པ་ཞིག་ལ་བསམ་རྒྱུ་དྲན་རྒྱུ་ཕྱོགས་ལྷུང་ཁོ་ན་ལས་མེད་མཁན་གྱི་དྲ་གྲོགས་མི་སྣ་ཁག་ཅིག་གིས་བོད་མི་རིགས་ལ་ལྷག་བསམ་ཡོད་མདོག་དང་།བོད་སྤྱི་པའི་རྩ་དོན་ཁ་ལ་འཁྱེར་ནས་མཁས་དབང་བློ་བཟང་སེང་གེ་ལགས་ལ་སྔོན་འགྲོའི་འོས་ཤོག་མང་ཤོས་ཐོབ་པ་ལ་སྡང་སེམས་དང་།
ཡི་མ་རང་བའི་རྣམ་འགྱུར་ཐོག་མི་བདེན་རྫུན་བཟོ་དང་།དོན་མེད་ཀུ་ཅོ་སྒྲོག་པ་ལ་སོགས་པའི་འཆལ་གཏམ་རིགས་འདྲ་མིན་གྱིས་མཆན་བུ་གཅིག་མིན་གཉིས་མིན་དང་།སོ་སོའི་དགའ་ཕྱོགས་དང་།སྤུན་ཉེ་ལ་སོགས་པ་འོས་མི་རུ་ཡོད་པ་དེ་དག་ནི་ཤེས་ཡོན་དང་འཇོན་ཐང་བྱས་རྗེས་ཡ་རབས་སྤྱོད་བཟང་ཡོད་འཁུ་གྱི་དག་སེལ་དང་།
མི་བདེན་རྫུན་བཟོ་གྱིས་མི་མང་མགོ་བསྐོར་གཏོང་ཐབས་ཀྱི་གསལ་བཤད་དེ་དག་ནི།
བོད་མི་རིགས་དང་སྤྱི་པའི་རྩ་དོན་ཐོག་འགོག་རྐྱེན་དང་གནོད་སྐྱོན་གྱི་རྒྱུ་ལས་མ་འདས།
རྒྱུ་མཚན་ཡང་དག་དང་ལྡན་པའི་ཐོག་ནས་དཔེ་མཚོན་ཙམ་ཞུས་པ་ཡིན་ན།
༡༩༩༣ལོར་བཀྲིས་མཐོང་བསྟན་འཛིན་རྣམ་རྒྱལ་ཀྱིས་བཀའ་ཁྲི་དང་།ཕྱི་དྲིལ་དཔལ་འབྱོར་བཀའ་བློན་བྱས་སྐབས་གཞུང་དངུལ་ལྐོག་ཟ་བྱས་མེད་པའི་གནས་ལུགས་དང་རྒྱུ་མཚན་ཡང་དག་གཅིག་སུ་གང་ལ་ཡང་བརྗོད་རྒྱུ་མེད།རྒྱུ་མཚན་ནི་སྐབས་དེ་དུས་ཁོང་གིས་དག་སེལ་གཙང་མ་ཞིག་བཟོ་དགོས་ངེས་ཡིན་ཀྱང་དེའི་ཚེ་དེའི་དུས་ན་དག་སེལ་གཙང་མ་གང་ཡང་མེད་པའི་ཐོག་ནས་རང་ཉིད་བཀའ་ཁྲིའི་དུས་ཡུན་མ་རྫོགས་གོང་རང་བཞིན་གྱིས་རྩ་དགོང་ཞུས་ནས་ཨ་རིས་དུ་འགྲོ་དགོས་དོན་གྱི་རྒྱུ་རྐྱེན་གཙོ་བོ་གང་ཡིན་ནམ།ག་སྲིད་ཁོང་བོད་མི་མང་དང་སྤྱི་པའི་རྩ་དོན་ཐོག་སེམས་ཤུགས་དང་།ལྷག་བསམ་ཡ་རབས་སྤྱོད་བཟང་ལྡན་པའི་བཀའ་ཁྲི་གནང་འདོད་ཡོད་མཁན་ཞིག་ཡིན་ན།སྐབས་དེར་བཀའ་ཁྲིའི་དུས་ཡུན་མ་རྫོགས་གོང་ཨ་རིས་དུ་གནས་སྤོས་བྱས་སྲིད་ཀྱི་མ་རེད་ལ་གཞུང་དངུལ་ལྐོག་ཟ་བྱས་པའི་སྐོར་ལ་ཡང་དག་སེལ་གཙང་མ་བྱས་ངེས་རེད།
དེ་ལས་ལྡོག་སྟེ་ལོ་ངོ་བཅོ་ལྔ་ཕྱིན་པའི་རྗེས་སུ་ཡང་བསྐྱར་ཁོང་བཀའ་ཁྲི་ལང་དགོས་པའི་རྒྱུ་མཚན་ཅི་ཞིག་ཡོད་པ་ཡིན་ནམ།
དེ་ནི་ཁོང་གི་ཁྱིམ་ཚང་དང་ལོ་རྒྱུས་ཐོག་ལ་མཚན་སྙན་གྲགས་ལ་ནག་ཐིག་ཅིག་ཕོག་ཡོད་པ་དེར་དག་སེལ་ཡོང་བའི་ཆེད་དུ་ཡིན་པ་ནི་བསམ་ཡོད་དང་ཤེས་ལྡན་མི་སྣ་དག་གི་ཟུར་བལྟས་ལེབ་མཐོང་ཡིན་པ་ནི་ལྟ་ཅི་སྨོས།
གཉིས་པ་དེར།ག་སྲིད་ཁོང་བོད་སྤྱི་པའི་རྩ་དོན་ཐོག་ལ་སེམས་ཤུགས་དང་འཇོན་ཐང་ལ་རྒྱ་ཡོད་མཁན་དེ་འདྲའི་རིགས་ཤིག་ཡིན་ན།
ནང་མི་བུ་ཕྲུག་གི་དཀའ་ངལ་སེལ་ཆེད་དུ་ཨ་རིས་དུ་སྤྱོད་པ་ཡིན་ཟེར་ནས་བོད་མི་མང་གི་མདུན་དུ་ལངས་ནས་གཏམ་བཤད་བྱས་ནུས་པ་དེ་ནི་ཧང་སངས་དགོས་པ་ཞིག་མིན་ནམ་ཅི་ཞིག་ཡིན།བོད་མི་རིགས་དང་བོད་སྤྱི་པའི་རྩ་དོན་ཆེད་དུ་གཞིས་ལུས་བོད་མི་རྣམས་པའི་ཕ་རྩ་བུ་རྒྱུད་ནས་ནང་མི་བུ་ཕྲུག་དང་བཅས་པས་རང་སྲོག་གློད་བཏང་བྱས་ཡོད་པ་མ་ཚད།ད་དུང་ཡང་བྱས་དང་བྱེད་བཞིན་པར་ཆེད་གསོད་དང་མཐོང་ཆུང་བྱེད་པའི་གཏམ་བཤད་ཅིག་མ་ཡིན་ནམ་གཞན་ཅི་ཡིན།མ་ཟད་ཁོང་གི་ནང་མི་བུ་ཕྲུག་ལ་དཀའ་ངལ་ཇི་ཙམ་འཕྲད་ཀྱང་།
ང་ཚོ་བཙན་བྱོལ་དུ་ཡོད་པའི་ཉམ་ཆུང་མི་མང་རྣམས་པའི་ཁྱིམ་ཚང་དང་།འཚོ་བའི་དཀའ་ངལ་ཡོད་པ་ནང་བཞིན་ཞིག་ཁོང་གི་ནང་མི་བུ་ཕྲུག་ལ་དཀའ་ངལ་ཞིག་འཕྲད་མི་སྲིད་པ་ཞིག་རེད།
རྒྱུ་མཚན་ནི་སྐབས་དེར་ཁོང་བཀའ་ཁྲི་ཡིན་པ་མ་ཚད་མིང་གྲགས་ཡོད་པའི་ཁྱིམ་ཚང་ཞིག་རེད།ད་དུང་མི་བདེན་བརྫུན་བཟོ་བྱས་ཡོད་པ་དེ་དག་ཚང་མར་བསལ་བཤད་རེ་རེ་བཞིན་བྱས་དགོས་དོན་གང་ཡང་མ་མཐོང་སྟེ།
དཔེ་མཚོན་ཙམ་ཞིག་འགོད་པ་ཡིན་ན།
༸གོངས་ས་མཆོག་ཕྱི་རྒྱལ་ལ་འདན་འདྲེན་བྱས་མཁན་དང་པོ་དེ་བཀྲིས་མཐོང་རེད་ཟེར་བ་དེ་ཧམ་བཤད་དང་མི་མང་མགོ་སྐོར་གཏོང་བྱེད་ཙམ་ལས་རྒྱུ་མཚན་ཡང་དག་ཅིག་གཏན་ནས་མ་ཡིན།གོང་ས་མཆོག་ཕྱི་རྒྱལ་ཡུལ་གྲུ་ཁག་ལ་ཆིབས་བསྒྱུར་ཐོག་མར་སྐྱངས་པའི་སྤྱི་ལོ་ ༡༩༦༧ ལོར་ཉི་ཧོང་དང་ཐའི་ལེན་ཌ།
དེ་ནས་༡༩༧༣ལོར་ཡུབ་རོབ་ཁག་བཅུ་གཉིས།༡༩༧༩ལོར་ཨ་རི།༡༩༨༠ལོར་ཉི་ཧོང་།༡༩༨༡ལོར་དབྱིན་ཡུལ་དང་ཨ་རི།
༡༩༨༤ལོར་དབྱིན་ཡུལ་དང་ཨ་རི་ལ་སོགས་པ་ལྟ་བུ་རིམ་རྒྱུད་ཀྱི་ཕྱི་རྒྱལ་ཡུལ་གྲུ་ཁག་མང་དག་ཞིག་ལ་ཆིབས་བསྒྱུར་སྐྱངས་འདུག་པ་ལགས་ན།
བཀྲིས་མཐོང་གིས་བཀའ་བློན་ལས་ཁུར་ཐོག་མར་འགོ་འཛུགས་སྤྱི་ལོ༡༩༩༠ཐམས་པ་ལོར་རེད་འདུག་པའི་དེ་དོན་བཀྲིས་མཐོང་བཀའ་བློན་མ་བྱས་གོང་ལ་གོང་ས་མཆོག་ཕྱི་རྒྱལ་ཡུལ་གྲུ་ཁག་ལ་ཆིབས་བསྒྱུར་སྐྱངས་ནས་ལོ་ངོ་ཉེ་གསུམ་ཙམ་འགྲོ་གི་འདུག་དེ་འདྲ་སོང་ཙམ་ཕྱི་ལོ་༡༩༦༧ནས་༡༩༩༠ཐམས་པ་བར་གྱི་བཀའ་བློན་དང་།བཀའ་ཁྲི་དེ་དག་གིས་ནུས་ཤུགས་གང་ཡོད་ཀྱི་ཕྱག་ལས་གནང་བཞག་པ་དེ་དག་སྐབས་དེའི་བཀའ་བློན་དང་།བཀའ་ཁྲི་རྣམས་པའི་བྱས་རྗེས་ཡིན་པ་ལས་བཀྲིས་མཐོང་གི་བྱས་རྗེས་སུ་འཇོག་པ་ནི་ཧམ་བཤད་བྱེད་ཀྱི་ཡོད་པ་ནི་སྨོས་མ་དགོས།
དེ་འདྲ་སོང་ཙམ་འཆལ་གཏམ་དེ་འདྲའི་རིགས་ཀྱི་གཡོ་འོག་དུ་མགོ་མ་འཁོར་ནས་གཟབ་ནན་ཐོག་ཚང་མས་ཞིབ་དཔྱད་ལེགས་པར་གནང་ནས་ལྷག་བསམ་དང་དྲང་བདེན་ལ་ཁ་ཕྱོགས་དགོས་པ་ནི་གལ་གནད་ཆེ་བ་མཐོང་།
Reply
ངས་པོའི་ལྷ་སྲས། says:
ལོ་ 12 སྔོན།
དྲ་གྲོགས་ཨ་མཆོད་ལགས་ཁྱེད་ཀྱིས་དབྱིན་ཡིག་ཡག་པོ་ཤེས་ཀྱི་ཡོད་ས་རེད།
ཡོངས་གླིང་སློབ་གྲྭར་དབྱིན་ཡིག་ཏོག་ཙམ་སྦྱང་ན་ལེགས་སོ།
མཁས་དབང་འཇམ་ནོར་ལགས་ཀྱིས་དབྱིན་ཇིའི་ལུགས་སྲོལ་ལྟར་བློ་སེང་གི་སྐོར་ལ་རྩོམ་ཡིག་མ་བྲིས་པའི་སྔོན་ནས་ཁོ་ལ་ཁྱེད་ཀྱི་སྐོར་ལ་བྲིས་རྒྱུ་ཡིན་ཞེས་བརྗོད་མེད་པ་དེར་དགོངས་དག་ལབ་པ་ལས་བློ་སེང་གིས་བོད་ཀྱི་ཨོ་བྷ་མ་འཇོན་མིན་སྐོར་ལ་བྲིས་པ་དེར་དགོངས་སེལ་ཞུ་མིན་འདུག
Reply
བཙན་བྱོལ་བ་ says:
ལོ་ 12 སྔོན།
ཨ་མཆོད་ལགས་ ཁྱེད་ཀྱིས་དབྱིན་ཡིག་ངོ་བཤུས་དེ་བཀོད་པ་ལེགས་བྱུང་ དེའི་ནང་དོན་དེ་ཁྱེད་ཀྱིས་འགྲེལ་བཤད་དྲང་པོ་གནང་མ་སོང་ དབྱིན་ཡིིག་གི་ནང་དོན་ནི་འདི་ལྟར་ འཇམ་དབྱངས་ནོར་བུས་ཁོང་ལ་དགོངས་དག་ཞུ་དོན་ནི་ རྩོམ་ཡིག་འདི་ལྟར་མ་སྤེལ་བའི་སྔོན་དུ་བློ་སེང་ལ་སྔོན་ལ་བཀའ་འཁྲོལ་མ་ཞུས་པ་དང་དེའི་རྐྱེན་པས་ཁོང་གི་མཚན་མཐོང་ལ་གནོད་ཡོད་ན་དགོངས་སེལ་ཞུ་དེ་ཡིན་གྱི་ བློ་སེང་གིས་འདི་ལྟར་མ་བཤད་པ་གཅིག་འཇམ་དབྱངས་ཀྱིས་ནོར་ནས་བཀོད་པ་དེ་དགོངས་སེལ་ཞུས་པ་མ་ཡིན་ འཇམ་ནོར་ནི་ཉམས་ཞིབ་པ་ཚད་མཐོ་པོར་སླེབས་པ་དེ་འདྲ་ཡིན་པས་དེ་འདྲ་ལ་འཕྱུགས་མི་སྲིད་སྙམ་ དྲང་པོར་བཤད་ན་བློ་སེང་གིས་ཁ་པར་ནང་དུ་འཇམ་ནོར་ལ་ལན་འདི་ལྟར་རྒྱབ་ཡོད་ ངས་སྐབས་དེ་དུས་སྐད་ཆ་འདི་ལྟར་བཤད་པ་དྲན་གིན་མི་འདུག་ཟེར་ཡོད་ འདི་ནི་བློ་སེང་གིས་དྲང་པོ་མིན་ ང་རྒྱ་ནག་གི་ཨོ་བྷ་མ་བྱེད་འདོད་ཡོད་ཟེར་བ་དང་ ཡང་བོད་དེ་རྒྱ་ནག་དང་མཉམ་དུ་ཟླ་བསྒྲིལ་གཏང་ནས་ཨ་རིའིའ་མི་རིགས་ནག་པོ་གྲངས་ཉུང་མི་རིགས་ཐོབ་ཐང་རྩོད་པ་ནང་བཞིན་རྩོད་རྒྱུ་རེད་ཟེར་ནས་སྐད་ཆ་འདི་ལྟར་བཤད་པ་ནི་བདེན་པ་ཡིན་ འདི་ནི་ཁུངས་སྐྱེལ་ཆོག་པ་ཞིག་ཡིན་
Reply
ཨ་མཆོད་འཇམ་དཔལ་ཚུལ་ཁྲིམས། says:
ལོ་ 12 སྔོན།
དྲ་གྲོགས་ངེས་པོ་སོགས་ལ་གསལ་བཤད་ཅིག་མ་བྱས་མ་འགྲིག
སྐུ་ཞབས་འཇམ་ནོར་ལགས་ལ་གུས་བཀུར་ཁོ་བོས་ཀྱང་ཞུ་ཡི་ཡོད། ཁོང་གིས་དགོངས་སེལ་ཞུས་པ་དེས་ཀྱང་ཁོང་གི་ཆེ་མཐོང་མཐོ་རུ་འགྲོ།
ཁོང་གི་དགོངས་སེལ་ཞུས་པའི་བརྒྱུད་ལམ་ནི་ཁོང་རང་ཉིད་ཀྱི་ཟིན་བྲིས་ནང་དུ་རེད། ཁྱེད་ཅག་གིས་དབྱིན་ཡིག་ཀློག་ཀྱིན་ཡོད་ཚོད་ལགས་པས་ངས་གཤམ་དུ་དེའི་འབྲེལ་ཐག་འཇོག་རྒྱུ་ཡིན། དུས་ཚོད་ནི་ཟླ་བཅུ་ཚེས་༡༨་ཉིན་རེད།
We did not reach any agreement at the end of our telephone discussion but I did apologize to him, which I want to do again here publicly, for not giving him advance notice of my article. Lobsang la, I am sorry I should have called you first and let you know about my piece.
གོང་གི་དབྱིན་ཚིག་དུམ་བུ་འདིའི་ནང་དུ་ཁོང་གིས་བློ་བཟང་ལགས་ལ་དགོངས་སེལ་ཞུས་འདུག ངས་དཀྲོགས་གཏམ་དང་གཞན་མང་པོ་ཞིག་གིས་བྱེད་པའི་རིགས་ནམ་ཡང་བྱས་མ་མྱོང་ལ་བྱེད་ཀྱིན་མེད་ལ་བྱ་འཆར་ཡང་མེད།
གཤམ་དུ་འཇམ་ནོར་ལགས་ཀྱི་རྩོམ་དེའི་དྲ་འབྲེལ་ཕུལ་ཡོད་པས་ཁྱེད་ཅག་རང་ངོས་ནས་གཟིགས་པར་འཚལ།
http://www.jamyangnorbu.com/blog/2010/10/18/lobsang-sangay-las-response/
Reply
མི་ཉག་བཙན་པོ says:
ལོ་ 12 སྔོན།
དྲ་གྲོགས་དག་གིས་ངེས་གོས་པ་ཞིག་ནི་དྲ་ལམ་བརྒྱུད་ནས་བོད་ཀྱི་རྩ་དོན་དང་མི་རིགས་ལ་
ཕན་པའི་གཏམ་བཤད་དང་དམངས་གཙོ་འཕེལ་རྒྱས་གཏོང་ཐབས་དང་མ་འོང་པའི་མདུན་ལམ་ལམ་སྟོན་སོགས་སྤེལ་དགོས་པ་ལས་གཞན་གྱི་མཚང་འབྲུ་དང་དཀྲུགས་གཏམ་ཁོ་ན་སྤེལ་བ་ནི་དགེ་མཚན་གང་ཡང་མེད།བོད་པ་ལ་འཕྲད་པའི་དུས་ཚོད་ཛ་་དྲག་གི་སྐབས་འདིར་མཁས་
དབང་བློ་བཟང་སེང་ལྟ་བུའི་ན་གཞོན་ཤེས་འཇོན་གྱི་འདབ་ཟུང་ལྡན་པ་སྤོབས་པ་དང་སེམས་
ཤུགས་ཡོད་མཁན་གྱི་་གངས་ཕྲུགས་100000་ཡོད་ཡང་ཉུང་དྲག་པ་ལས་རེ་ཟུང་ཡོད་པ་དག་གི་རྐང་པ་ནས་མར་འཐེན་ཐབས་བྱས་པ་ནི་རྣམ་དཔྱོད་ཅན་གྱི་འཇུག་བྱའི་གནས་གཏན་ནས་མིན་མོད་ཀྱང་། རང་སེམས་རྟ་རྒོད་ཕྲག་དོག་གི་ཐང་དུ་ཤོར་བའི་མི་སྣ་རེ་ཟུང་དང་ཆབ་སྲིད་ལངས་ཕྱོགས་ཁ་ནས་བཤད་མཁས་པ།ལག་ལེན་དང་བྱས་རྗེས་ནམ་འཁའི་མེ་ཏོག་ལས་དཀོན་པའི་མཁས་མིང་ལྟ་ལོག་ཅན་འགས་སྨྱོན་གཏམ་ཡང་ཡང་སྨྲ་བ་ནི་ཁ་གཏད་རྒྱ་དམར་གྱི་དམིགས་ཡུལ་འགྲུབ་ཐབས་སུ་འགྲོ་བའི་ཉེན་ཆེ་བས་ཁ་ལ་བདག་པོ་བྱོས་ཞེས་བདེན་པའི་དྲང་གཏམ་འདི་ཐལ་ལོ།
Reply
ནགས་མེ། says:
ལོ་ 12 སྔོན།
ལོ་གཞོན་ཤེས་ཡོན་ཅན་ཞིག་སླེབས་པ་སྤྲོ་བ་ཡོད།
Reply
གངས་ལྷ་མེ་ཏོག says:
ལོ་ 12 སྔོན།
བཏགས་མིང་གངས་ལྷ་མེ་ཏོག་མཚན་ཅན་ལ་ཞུ་དོན། ཁྱོད་དང་ང་གཉིས་ཀྱི་གནད་དོན་དེ་ཉིད་གསལ་པོ་བཟོ་འདོད་ན་ཁ་བྱང་འདིའི་ཐོག་འབྲེལ་བ་གནང་རོགས། { Ganglhametog@yahoo.com } དུས་བབས་ཟིན་བྲིས་ནང་རྒྱུ་མཚན་ཆེན་པོ་མེད་ན་སྨྱོ་གཏམ་འདྲ་མིན་རེ་བཤད་ན་མི་བཟང་གི་ཡ།
Reply
ངས་པོའི་ལྷ་སྲས། says:
ལོ་ 12 སྔོན།
དྲ་གྲོགས་ཨ་མཆོད་འཇམ་དཔལ་ལགས། མིག་ན་བ་ལག་པས་བཟོས་པ་རེད་
ཁྱེད་ཀྱིས་༼འཇམ་དབྱངས་ནོར་བུ་ལགས་ཀྱིས་བློ་བཟང་སེང་གེ་ལགས་ཀྱིས་གད་མོའི་གཏམ་དེ་དངོས་དོན་ལ་བརྩིས་ནས་གང་བྱུང་བཤད་པར་ཡོངས་གྲགས་ཐོག་དགོངས་སེལ་ཞུས་ཡོད།༽བློ་སེང་ལྟར་གཞན་རྣམས་བསླུ་བྱེད་ཀྱི་གཡོ་ཚིག་འགའ་ཞིག་ཏེ་མཁས་དབང་འཇམ་་དབྱངས་ནོར་བུ་ལགས་ནི་རང་གི་ལངས་ཕྱོགས་བརྟན་ཞིང་རང་ལུགས་ཡོད་མཁན་ཞིག་པ་ལས་བློ་སེང་ལྟར་གཡོ་སྒྱུ་ཁྲམ་གསུམ་བྱང་ཆུབ་པའི་མི་སྣ་རང་ལུགས་མེད་པ་དེ་འདྲ་མིན།
འོ་ན་མཁས་དབང་འཇམ་་དབྱངས་ནོར་བུ་ལགས་ཀྱི་ས་ཆ་ག་པར། དུས་ཚོད་ནམ། གསར་ཤོག་གམ་རླུང་འཕྲིན་ག་པར་ཁོ་ལ་་དགོངས་སེལ་ཞུས་པ་རེད།
ཨ་མཆོད་ཁྱོད་ཤེས་པ་རང་དབང་དུ་གནས་པ་དང་དབང་པོ་ལ་སྐྱོན་མེད་ན་ཕ་ཡུལ་དྲ་རྒྱ་ནང་གི་རྩོམ་ཁག་གསུམ་ལ་ལེགས་པར་གཟིགས་དང་དེ་ནས་ཁྱོད་ཀྱི་ལོག་རྟོག་སེལ་རྒྱུར་ཕན་ཐོག་ཡོང་ངེས་ལགས་སོ།
Reply
ངས་པོའི་ལྷ་སྲས། says:
ལོ་ 12 སྔོན།
དྲ་གྲོགས་ཐོས་པ་དགའ་ཁྱེད་ཀྱིས་༼མཐའ་དོན་མཁས་དབང་བློཟང་སེངྒེ་ཁོང་ཉིད་ང་ཚོའི་བོད་ཀྱི་ཨོ་བྷ་མཱ་ཆག་པའི་སྨོན་འདུན་རེ་བ་བཅས༽
ཁྱེད་ཀྱི་མིག་ཡོད་བཞིན་དུ་གཡང་ལ་མཆོངས་ཀྱིན་འདུག་ངོ་མ་ཁྱེད་སྙིང་མ་རྗེ།
མང་གཙོ་ཚོགས་པའི་ལས་བྱེད་ཉམས་མྱོང་དང་ཤེས་ཡོན་གཉིས་ལྡན་དག་གིས་ངལ་བས་བསྐྲུན་པའི་མང་གཙོ་ཚོགས་པའི་གཟི་བརྗེད་དེ་ད་ལྟ་ཨོ་བྷ་མས་རླུང་ལ་བསྐུར་བཞིན་ཡོད་པ་ཁྱེད་ཀྱིས་མ་མཐོང་ངམ།
ལག་ཏེ་ཁྱེད་མ་མཐོང་བའམ་མ་མཁྱེན་པ་ཡིན་ན་འདི་ལོ་སྤྱི་ཟླ་ ༡༠ ཚེས་ ༣༠འོས་བསྡུའི་གྲུབ་འབྲས་ལྟོས་དང་ཁྱེད་ཀྱི་རྨོངས་གཉིད་སང་ཐུབ་ངེས་ཡིན།
Reply
བཙན་བྱོལ་བ་ says:
ལོ་ 12 སྔོན།
ཨ་མཆོད་ལགས། ཁྱེད་ཀྱིས་འཇམ་དབྱངས་ནོར་བུའི་རྩོམ་ལ་ཡག་པོ་གིཟགས་ན་མམྱེན་གི་རེད་ ཁོང་གིས་རྒྱ་ནག་གི་ཨོ་བྷ་མ་བྱེད་འདོད་ཡོད་པའི་སྐད་ཆ་ལ་དགོངས་དག་དུས་ནམ་ཡང་ཞུས་མེད་ ཞུ་མེད་པ་མ་ཚད་ ད་དུང་ཡང་བློ་སེང་གིས་ཆབ་སྲིད་ལངས་ཕྱོགས་ལ་སྐྱོན་བརྗོད་ཤུགས་ཆེན་གནང་ཡོད་པར་ཁྱེད་ཀྱིས་ཕ་ཡུལ་དྲ་རྒྱ་ནང་གི་རྩོམ་ཁག་གསུམ་ལ་ལེགས་པར་གཟིགས་དང་ རྩོམ་ཁག་གསུམ་ལས་དང་པོ་ འཇམ་བྱངས་ནོར་བུས་བློ་སེང་གི་ཆབ་སྲིད་ལངས་ཕྱོགས་དང་འབྲེལ་བའི་སྐོར་དང་ རྩོམ་ཁག་གཉིས་པ་ནི་ བློ་སེང་གིས་དེའི་ཐད་གསལ་བཤད་དང་ གསུམ་པ་ནི་བོད་གནས་སྐྱར་ཞིབ་ཁང་གིས་བློ་སེང་གི་གཏམ་བཤད་དང་འབྲེལ་བའི་དཔྱད་པ་བཅས་གསུམ་ཡིན་ མདོར་བསྡུས་ན་བློ་སེང་གི་ལངས་ཕྱོགས་དབུ་མའི་ལམ་ནས་ཆེས་བརྒལ་ནས་བོད་ཀྱི་ཡུལ་ལུང་ཡོངས་རྫོགས་རྒྱ་ནག་དང་ཟླ་བསྒྲིལ་བཏང་ནས་ཨ་རི་མི་རིགས་ནག་པོའི་ཐོབ་ཐང་རྩོད་པ་ནང་བཞིན་རྩོད་རྒྱུ་ཡིན་པ་དེ་ཡིན་ ཉམས་ཞིབ་པ་འཇམ་དབྱངས་ནོར་བུས་དགག་པ་རྒྱག་ས་གཙོ་བོ་ནི་དེ་ཡིན་གྱི་རྒྱ་ནག་གི་ཨོ་བྷ་མ་ཟེར་བ་ནི་ཞོར་འཕྲོས་ཙམ་ཡིན་
Reply
ཐོས་པ་དགའ། says:
ལོ་ 12 སྔོན།
ཐོག་མར་ངའི་མཁས་དབང་བློ་བཟང་སེང་གེ་ལ་བཀའ་ཁྲིའི་སྔོན་འགྲོའི་རྒྱལ་ཁ་ཐོབ་པར་འཚམས་འདྲི་བཀྲ་ཤིས་བདེ་ལེགས་གྲངས་མེད་ཞུ་བ་དང་ཆབ་གཅིག་དེ་རིང་བློ་བཟང་སེང་གེ་ལ་འོས་ཤོག་རྒྱལ་ཁ་ཐོབ་འདི་ནི་བཙན་བྱོལ་གཞུང་འདི་ཆོལ་ཁའི་འཐེན་འཁྱེར་མེད་པ་སྐུ་དྲག་རིང་ལུགས་ལྟ་བ་མེད་པ། དུས་རབས་དང་མཐུན་པའི་གོ་རྟོགས་སད་པ་སོགས་ཀྱི་རྒྱ་ནག་དབང་འཛིན་པ་ཚོ་ལ་བརྡ་ལན་ཞིག་སྤྲད་ཡོད་པ་རེད་བཅས་སྤོབས་པ་ཆེན་པོའི་བཤད་ཐུབ། བོད་བཙན་བྱོལ་གཞུང་གི་གཞོན་སྐྱེས་ཚོར་མཚོན་ན་བསམ་བློ་གསར་པ་ཞིག་དང་ཁ་ཕྱོགས་གསར་པ་ཞིག་གྱུར་ཡོད་པ་རེད། ཁོང་ལ་འོས་ཤོག་བླུག་མཁན་ཚང་མ་ལ་ངའི་སྒོ་གསུམ་གུས་པའི་རྗེས་སུ་ཡིད་རིང་དང་བསྔགས་བརྗོད་ཡོད་རྗེས་མ་དངོས་གཞིས་སྐབས་ང་རང་གི་བཀའ་བློན་དེ་མཁས་དབང་བློཟང་སེངྒེ་བླུག་ཐག་ཆོད་ཡིན་ལ་རྣམ་པ་ཚོ་ལའང་རེ་བ་ཡོད། མཐའ་དོན་མཁས་དབང་བློཟང་སེངྒེ་ཁོང་ཉིད་ང་ཚོའི་བོད་ཀྱི་ཨོ་བྷ་མཱ་ཆག་པའི་སྨོན་འདུན་རེ་བ་བཅས་བོད་རྒྱལ་ལོ།
Reply
འོད་ཡུག་པའི་འཁྱམས་པོ། says:
ལོ་ 12 སྔོན།
དྲ་གྲོགས་ཨ་མཆོད་འཇམ་དཔལ་ཚུལ་ཁྲིམས་ལགས་སུ།
གཏམ་ཨ་ཕས་བཤད་རྒྱུ་ཨ་མས་བཤད། ཁྱི་བདག་པོས་བཀག་རྒྱུ་མགྲོན་པོས་བཀག་ཟེར་བའི་དཔེ་དེ་ཁྱེད་ཀྱི་མ་དྲན་ནམ། གང་ལྟར་ཁྱེད་ནས་བློ་བཟང་སེང་གེས་བཤད་པའི་སྐད་ཆ་དེ་གད་མོའི་ཚུལ་དུ་ཡིན་པར་སྒྲུབ་པ་གཟིགས་ལྤགས་གཡོག་པའི་བུང་བུ་དེ་གཟིགས་སུ་གྱུར་རྒྱུ་མ་རེད་ལ། ཁོང་ནས་བཤད་པ་བཤད་ཚར་བ་རེད་ལ་སྐབས་དེར་ཁོས་བཤད་པའི་སྐད་ཆ་བགོད་མོའི་ཚུལ་དུ་ཡིན་མ་ཡིན་གྱི་གནས་ཚུལ་འགྲེལ་བ་ནི་ཆོ་མེད་རེད་ལ་དེ་བས་ཇབ་ཆུང་རེད། ད་དུང་ཁྱེད་ལ་དྲན་གསོ་དགོས་པ་ཞིག་ལ་། གཏམ་ཁ ནས་ཤོར་ན་འཇུ་ས་མེད། རྟ་ལག་ནས་ཤོར་ན་འཇུ་ས་ཡོད་ཟེར་བ་དེ་ཡིན། ༼འཇམ་དབྱངས་ནོར་བུ་ལགས་ཀྱིས་བློ་བཟང་སེང་གེ་ལགས་ཀྱིས་གད་མོའི་གཏམ་དེ་དངོས་དོན་ལ་བརྩིས་ནས་གང་བྱུང་བཤད་པར་ཡོངས་གྲགས་ཐོག་དགོངས་སེལ་ཞུས་ཡོད།༽ཟེར་བའི་ཡི་གེའི་བར་ན་བྱེད་སྒྲས་ཁེངས་འདུག་པས་ནོར་འཁྲུལ་བྱེད་མཁན་དང་དགོངས་བསེལ་ཞུ་མཁན་སུ་ཡིན་ཤེས་མ་སོང་། གསལ་ཁ་དགོས་ལ་དགོངས་བསེལ་ཞུ་མཁན་དེས་ཡོངས་གྲགས་དགོངས་བསེལ་ཇི་ལྟར་བྱས་ཏེ་ཞུས་པ་རེད། བརྒྱུད་ལམ་ག་རེའི་ཐོག་ནས་དགོངས་བསེལ་ཞུས་ཡོད། ཡིག་ཐོག་ཏུ་ཡོད་དམ་ཇི་ལྟར་རེད་གསལ་པོ་འབྲི་རོགས། དེ་མིན་བསམ་དྲན་མེད་པར་མི་རབས་གསར་པར་རྒྱབ་སྐྱོར་གྱི་ཚུལ་དུ་བྲིས་པ་ཡིན་ན་ཆོ་མེད་རེད། མཁས་དབང་འཇམས་དབྱངས་ནོར་བུ་གོ་མྱོང་ཡང་དེ་ཙམ་མ་ཤེས་འོན་ཀྱང་ཁོང་གིས་མ་བརྟག་པར་མཆོངས་ཆོག་ཆོག་དང་། མགོ་རྟགས་ཞུ་ཆོག་ཆོག་ཞིག་གཏན་ནས་ཡོད་རྒྱུ་མ་རེད།
Reply
ཀརྨ་རྡོ་རྗེ། says:
ལོ་ 12 སྔོན།
ཆེད་རྩོམ་འདི་བློ་སེང་ལགས་ཀྱི་ཕྱག་བྲིས་མ་རེད་ཟེར། དེ་ལྟར་ཡིན་ནམ་མིན།
Reply
བསྟན་འཛིན་འཕགས་པ། says:
ལོ་ 12 སྔོན།
དེ་རིང་གུས་པས་དྲ་གྲོགས་རྣམས་ལ་།
མ་འོང་བཀའ་ཁྲིའི་སྐོར་ལ་དོར་སྣང་ཆེན་པོའི་སྒོ་ནས་ཁྱེད་ཚོའི་བསམ་ཚུལ་དང་བཀླགས་མཁན་མང་པོ་བྱུང་ཡོད་པས་སྙིང་ཐག་པ་ནས་དགའ་བསུ་ཞུ།
༼ བློ་བཟང་སེང་གེ་མཆོག་ནི་ ༽
རྒྱ་གར་ལ་མཚའ་ལོང་བྱུང་ཁན་ཞིག་དང་ཨ་རིའི་ལ་ལོ་བཅོ་ལྔ་སྡོད་མཁན་གྱི་བོད་ཕྲུག་ན་གཞོན་ཞིག་ཡིན་ན་ཡང་། ཁོང་གིས་བོད་སྐད་གཙང་མ་འདི་འདྲ་ཞིག་རྒྱབ་ཐུབ་པ་ལ་ལྟས་ན་། ཁོང་ནི་བོད་མི་རིགས་ལ་ལག་རྒྱ་ཆེ་ཞིང་སྙིང་སྟོབས་ལྡན་པའི་གངས་ཕྲུག་ཕོ་རྒོད་ཞིག་དུ་མཐོང་ངོ།
Reply
ཨ་མཆོད་འཇམ་དཔལ་ཚུལ་ཁྲིམས། says:
ལོ་ 12 སྔོན།
དྲ་གྲོགས་འོད་ཡུག་འཁྱམ་པོ་ལགས།
བློ་བཟང་སེང་གེ་ལགས་ཀྱིས་ “ངས་རྒྱ་ནག་གི་ཨོ་བྷ་མ་བྱེད་འདོད་ཡོད།” ཅེས་པ་ཞིག་གསུང་མྱོང་འདུག་མོད་དེ་ནི་གད་མོ་ཁོ་ནའི་དོན་དུ་ཡིན་འདུག འདིའི་སྐོར་འཇམ་དབྱངས་ནོར་བུ་ལགས་ཀྱིས་ཀྱང་གླེང་སློང་གནང་ཡོད་ཅིང་རྗེས་སུ་ཁོང་གཉིས་བློ་ཁ་ཡོངས་སུ་འཆམས་ཤིང་། འཇམ་དབྱངས་ནོར་བུ་ལགས་ཀྱིས་བློ་བཟང་སེང་གེ་ལགས་ཀྱིས་གད་མོའི་གཏམ་དེ་དངོས་དོན་ལ་བརྩིས་ནས་གང་བྱུང་བཤད་པར་ཡོངས་གྲགས་ཐོག་དགོངས་སེལ་ཞུས་ཡོད། ད་འདི་ལྟ་འདྲའི་སྐོར་གླེང་གི་མ་བསྡད་ན་བཟང་སྙམ། མི་ལ་དགོད་གཏམ་ཞིག་ཀྱང་བཤད་དབང་མེད་པ་ཡིན་ནམ། ཁྱེད་རང་གིས་ཞལ་ཤོབ་ག་ཚོད་གནང་ཡོད་པ་ལ་དགོངས་པ་བཞེས་ཀྱི་ཡོད་དམ།
Reply
འོད་ཡུག་པའི་འཁྱམས་པོ། says:
ལོ་ 12 སྔོན།
མཁས་དབང་བློ་བཟང་སེང་གེ་ལགས། སྔར་རང་ཨ་རིར་བསྡོད་སྐབས་ངས་རྒྱ་ནག་གི་མི་སེར་བཟོས་ཏེ་རྒྱ་ནག་གི་ཨོ་བྷ་མ་བྱེད་རྒྱུ་ཡིན་ཞེས་བརྗོད་པའི་སྐད་ཆ་དེ་བརྗེད་ཚར་ཏེ་ད་ཆ་བོད་པའི་ཨོ་བྷ་མ་བྱེད་འདོད་པ་ཁྱད་མཚར་རེད། དེ་ནི་ངོ་ཚ་བྲལ་བའི་གཞང་འཚོང་མ་དེ་ཚོའི་སྐད་ཆ་ལས་སྐྱོ་བ་མ་རེད་པས། ག་བ་གོ་སྐབས་རག་ན་དེ་ན་ཧམས་འཐོབ་བྱེད་པ་དེ་བོད་ལ་ཞ་ཞེན་ཡོད་པའི་རྟགས་ཡིན་ནམ།
Reply
གངས་ལྷ་མེ་ཏོག says:
ལོ་ 12 སྔོན།
གངས་ལྷ་མེ་ཏོག་མིང་འཛིན་པར་ཞུ་རྒྱུ་ཞིག་ནི། ཁྱེད་ཀྱི་མཆན་དུ་(འདྲ་རྐུ་བྱས་པའི་གང་ལྷ་མེ་ཏོག) ཞེས་བྲིས་ན་ཐལ་དྲག་འདུག་སྙམ། ངས་ཁྱོད་ལ་མི་དགའ་བ་དང་གནོད་པའི་ཚིག་གཅིག་ཀྱང་བྲིས་མེད་ལ་འབྲི་དགོས་དོན་ཡང་མི་འདུག རྒྱུ་མཚན་ང་རྐུ་མ་མིན་པས་སོ། ཁྱོད་ཀྱི་སྔོན་དུ་ང་ལ་རྐུ་མ་ཞེས་རང་ཉིད་ཀྱིས་གཞན་མིང་བརྐུས་པའི་ནག་ཉེས་ཚང་མ་ངའི་མགོ་ལ་གཡུག་གང་ཐུབ་བྱས་ཡོད་པ་དེས་རང་ཉིད་རྐུ་མ་མིན་པ་དག་སེལ་བྱེད་ཕྱིར་ཡིན་མོད། དགོ་བྲོ་ཞིག་ལ་ཁྱེད་ཀྱིས་ལུང་དང་རྒྱུ་མཚན་དེ་དག་ད་དུང་སྔ་དྲག་སོང་སྙམ། འུ་གཉིས་འདི་ནས་རྩོད་པ་ཇི་ལྟར་བྱེད་རུང་མཐའ་མའི་ཤན་འབྱེད་བྱེད་ཐུབ་མཁན་དེ་དུས་བབ་ཚང་གི་ཟིན་བྲིས་ཀྱི་བདག་པོ་ཡིན་པ་ལས་ང་མིན་ལ་ཁྱོད་དེ་བས་ཀྱང་ཡིན་མིན་སྲིད། དེ་བས་རྗེས་ཕྱོགས་སྐད་ཆ་བཤད་དུས་བསམ་བློ་ཡག་པོ་གཏོང་དགོས་པ་ཤེས་བར་གྱིས།
Reply
བསྟན་འཛིན་ཚེ་འཚོ། says:
ལོ་ 12 སྔོན།
གྲོགས་ཤཱ་རིའི་བུ་ལགས། ཉིད་ནས་ལྗགས་ལན་གནང་བ་ཐུགས་རྗེ་ཆེ། ཉིད་ནས་མ་འགྲིག་པ་མི་དགོས་པ་ཞིག་བཤད་པ་དེ་འདི་རེད། ༼བཀའ་ཁྲི་ཕྱག་རོགས་རྣམས་ནི་ཡིན་གཅིག་གིས་ཆོལ་ཁ་རེའི་མི་རེ་འདམས་དགོས། དེ་ནི་གཅིག་བསྒྲིགས་གིས་མ་རྩ་ཡིན། ཆོས་རིགས་བཀའ་བློན་ནི་ས་སྐྱ་པའི་བླ་མ་ཞིག་འདམས་དགོས། དེ་ནི་བོད་རང་དབང་ལེན་པའི་རྟེན་འབྲེལ་ཡིན། ཕྱི་འབྲེལ་བཀའ་བློན་ནི་དབུ་གཙང་གིས་མི་ཞིག་བཞག་དགོས། དེ་ནི་ཁ་བདེ་ཡིན་པ་དང་སྤྲོ་ཐུང་མིན་པའི་རྒྱུ་མཚན་ཡིན། ཤེས་རིག་བཀའ་བློན་ནི་ཨ་མདོ་ཞིག་བཞག་དགོས། དེ་ནི་རང་རིགས་ཡི་གེ་ལ་མཁས་དབང་མང་པོ་ཡོད་པའི་རྒྱུ་མཚན་ཡིན། བདེ་སྲུང་བཀའ་བློན་ནི་ཁམས་པའི་མི་ཞིག་དགོས། དེ་ནི་དཔའ་རྩལ་ལྡན་ཞིང་བླ་མ་ལ་དད་གུས་ཆེ་བའི་རྒྱུ་མཚན་ཡིན། ༽ ཁ་དཔེར་གཏམ་ཨ་ཕའི་བཤད་རྒྱུ་ཨ་མས་བཤད། ཁྱི་བདག་པོའི་འགོག་རྒྱུ་མགྲོན་པས་བཀགས་ཞེས་པའི་དཔེ་ལྟར་མ་ཡིན་ནམ།
Reply
ངས་པོའི་ལྷ་སྲས། says:
ལོ་ 12 སྔོན།
དྲ་གྲོགས་གངས་བུ་ལགས་དང་དྲ་གྲོགས་གཞན་ཚོས་མཁྱེན་རྟོགས་ཆེད་བློ་སེང་གིས་རྫུན་ཚིག་གམ་ཁྲམ་ཚིག་འགའ་ཞིག་ཁྱེད་རྣམ་པ་གསལ་དོན་བྱ་འདོད་བྱུང།
ཁོ་བས་རྒན་རབས་པ་དག་དང་ལམ་དབུ་མར་རྒྱབ་སྐྱོར་བྱེད་མཁན་ཚོ་བློ་འགུག་ཐབས་སུ་ཁོ་བ་བཀའ་ཁྲིར་འོས་ཐོབ་ཚེ་དབུ་མའི་ལམ་ལ་ཤར་སྐྱོད་བྱ་རྒྱུ་ཡིན་ཞེས་དང་ཡང་ན་རང་བཙན་ལ་འདོད་མོས་ཡོད་མཁན་དག་དང་ན་གཞོན་རྣམས་བློ་འགུག་ཐབས་སུ་བཙན་བྱོལ་གཞུང་དེ་རྒྱལ་ཁབ་ཞིག་དང་རང་བཙན་ཡིན་པ་རྒྱལ་སྤྱིའི་ཐོག་ལ་འབད་བཙོན་བྱ་རྒྱུ་ཡིན་ཞེས་བརྗོད་སོང་།
དྲ་གྲོགས་རྣམ་པ་གཟིགས་དང་གོང་གི་སྔ་ཕྱི་མི་མཐུན་པའི་གཏམ་བཤད་དེ་དག་བོད་རྒྱ་ཆེན་མི་མང་གི་ཆེད་དུ་བསམ་བློ་བཏང་ནས་བཤད་པ་ཞིག་དང་རེད་དམ།
ཡང་ན་ཁོ་བ་སྒེར་ལ་ད་རེབ་འོས་ཤོག་ཐོབ་ཆེད་དུ་བཤད་པ་ཞིག་རེད་དམ།
ཕྲན་གྱིས་རྒྱུ་མཚན་ཕྱི་མར་དེར་མོས་འདུན་བྱེད་ཀྱིན་ཡོད།
Reply
གངས་ལྷ་མེ་ཏོག says:
ལོ་ 12 སྔོན།
དུས་བབས་རྩོམ་སྒྲིག་པ་མཆོག་དང་བདག་མིང་འདྲ་རྐུ་བྱས་པའི་གང་ལྷ་མེ་ཏོག་ཟེར་མཁན་གཉིས་ལ་གསལ་བཤད་ཞུ་འདོད་པ་ཞིག་ནི་བདག་གི་ཟིན་བྲིས་ཀྱི་བདག་མིང་ལ་གངས་ལྷ་མེ་ཏོག་ཞེས་སྔར་ནས་བརྗོད་ཀྱི་ཡོད་ལ་སྔོན་ནས་ཆོ་རི་ཉི་མ་དང་ཟིན་བྲིས་པ་ག་གེ་མོ་དང་མཉམ་དུ་བློ་སྐྱེད་ཀྱི་ཚུལ་དུ་རྩོད་པ་རེ་ཟུང་རྒྱག་མྱོང་བའི་གངས་ལྷ་མེ་ཏོག་ཟེར་་མཁན་དེ་ཡིན་མོད་ད་ལྟ་ལ་བདག་མིང་བཀོལ་བསྐྱོད་བྱ་བཞིན་པའི་བའི་ཟིན་བྲིས་པ་ཞིག་འདུག་མོད་དེ་ནི་(nyima g ) མིན་པ་མཁྱེན་པར་མཛོད་རོགས་ཞེས་ཞུ་ཡ་ཡིན། མཆན་བཏབ་མཁན་ནི་དུས་བབས་རྩོམ་སྒྲིག་པ་མ་རེད་ལ་གང་ལྷ་མེ་ཏོག་རང་ཉིད་ཁོ་ན་ཡིན་ལ་དངོས་མིང་བེད་སྤྱོད་གཏང་མཁན་དེ་ཉིད་ཀྱི་བདག་པོ་ཡང་ཡིན། ལྦ་ཡེ་ཁྱོད་ཀྱི་ངའི་ཁ་བྱང་བེད་སྤྱོད་བྱས་པའི་རྐྱེན་གྱིས་མཆན་ཡིག་ལྡོག་ཕྱོགས་ཤིག་བྲིས་པ་ཡིན་ལ་རྐུན་མ་དེ་ལ་ཅག་ཅག་གི་ཚུལ་དུ་བྲིས་པའང་ཡིན། རྗེས་ནས་ཁྱོད་ཀྱི་བདག་མིང་གངས་ལྷ་མེ་ཏོག་ཞེས་བེད་སྤྱོད་མ་གཏང་རོགས་རེམ་རེམ་ཞེས་ཞུ་འདོད་བྱུང་།
Reply
ནད་པ says:
ལོ་ 12 སྔོན།
བཀའ་ཁྲིའི་འོས་གཞིར་མི་སྣ་དྲུག་བདམས་ཐོན་བྱུང་བ་དེར་དགའ་བསུ་ཞུ། སྐྱ་བོ་ཕོ་མོ་དང་། གྲྭ་བཙུན། བླ་སྤྲུལ། མི་རབས་གསར་པ། རྙིང་པ་སོགས་སུ་ཞིག་བཀའ་ཁྲིའི་ཞབས་སྟེགས་སུ་ཕེབས་ཀྱང་ང་ཚོས་དགའ་བསུ་ཞུ་དགོས།
མི་དམངས་ཀྱིས་ཐད་ཀར་བདམས་པའི་བཀའ་ཁྲི་སུ་ཞིག་ཕེབས་ཀྱང་བོད་མི་རིགས་ཀྱི་མངོན་འདོད་ལྟར་བོད་རིགས་མི་དམངས་ལ་ཞབས་འདེབས་ཞུ་ཐུབ་པ་བྱེད་དགོས།
བོད་རྒྱལ་ཁབ་ཟེར་བ་དེ་དང་བོད་མི་རིགས་ཟེར་བ་འདི་ད་ལྟའི་ཆར་ཆབ་སྲིད་དང་། བདག་དབང་། རང་ཡུལ། དཔལ་འབྱོར། མི་དམངས་ཀྱི་འཚོ་བ། རང་དབང་། སྤྱི་ཚོགས། རིག་གཞུང་། སྐད་ཡིག ཤེས་ཡོན་སོགས་ཕྱོགས་ཡོངས་ནས་གོད་ཆག་སྔར་བྱུང་མྱོང་མེད་པ་ཞིག་ཕོག་ནས་ད་ལྟའི་ཆར་ཅི་ཡང་མེད་པའི་ད་ཕྲུག་ཞིག་དང་ཁྱད་པར་གཏན་ནས་མེད་སྟབས་སྐོམ་པའི་དུས་སུ་ཆུ་ཞིག་བསྟེར་མཁན་དང་ལྟོག་པའི་དུས་སུ་ཟས་ཞིག་བསྟེར་མཁན་བྱུང་ཚེ་དེ་ནི་ས་མཐར་འཁྱམས་པའི་ད་ཕྲུག་ཚོའི་ལས་དབང་ཡིན།
བོད་རྒྱལ་ཁབ་དང་བོད་མི་རིགས་འདི་ས་མཐར་འཁྱམས་ཤིང་མྱུལ་བའི་དྭ་ཕྲུག་གཅིག་ཡིན་སྟབས་ལས་དབང་ཧ་ཅང་ལྕི་བའི་འགན་འཁྲི་ཆེན་པོ་ཞིག་འཁུར་ཏེ་བོད་མི་རིགས་འདི་འཛམ་གླིང་སྟེང་ཡར་སློང་ཐུབ་མཁན་ཞིག་བྱུང་ཚེ་དེ་ནི་ང་ཚོ་ལྟོགས་རིས་ཀྱི་ཤི་ལ་ཉེ་བའི་བོད་རིགས་ཚོར་དགོས་པའི་དུས་སུ་བོད་ཀྱི་རྩམ་པ་དེ་ཀ་རང་ཡིན།
གདམས་ལ་ཉེ་བའི་བཀའ་ཁྲིའི་དངོས་གཞིའི་སྐབས་སུ་མི་སྣ་གཉིས་ལས་དགོས་གལ་མ་མཆིས་སྟབས་འོས་ཤོག་ཉུང་བའི་མི་སྣ་བཀྲ་ཤིས་དབང་སྡུས་ལགས་དང་། རྒྱ་རི་སྒྲོལ་མ་ལགས། བསྟན་འཛིན་སྦྱིན་པ་ལགས། འཁོར་ལ་ཚང་བསོད་ནམས་སྟོབས་རྒྱལ་ལགས་བཅས་མི་སྣ་བཞིས་རང་ཁུལ་གྱི་དམངས་གཙོའི་བཟང་སྤྱོད་ཀྱིས་ཐོག་ནས་དགོངས་པ་ཞུ་དགོས།
ཚོགས་གཙོ་སྤེན་པ་ཚེ་རིང་ལགས་ཀྱིས་རང་ཁུལ་དགོངས་ཞུ་གནང་ཡོད་པ་ལྟར་དངོས་གཞིའི་སྐབས་སུ་མི་སྣ་གཉིས་ལས་དགོས་གལ་མ་མཆིས་སྟབས་མི་སྣ་གཉིས་པོ་དེ་བློ་བཟང་སེང་གེ་ལགས་དང་བཀྲས་ཐོང་བསྟན་འཛིན་རྣམ་རྒྱལ་ལགས་གཉིས་པོའི་ཐོག་མི་དམངས་ཀྱིས་འོས་ཤོག་འཕེན་དགོས།
དེ་ནི་བཙན་བྱོལ་བོད་གཞུང་དང་བོད་མི་རིགས་ཀྱིས་ཡང་དག་པའི་དམངས་གཙོའོ་རིང་ལུགས་ཀྱི་དར་ཆ་མཐོན་པོར་བསྒྲེང་ཏེ་༸ བཀའ་དྲིན་དང་མཁྱེན་རླབས་མཚུངས་་པ་མེད་པའི་བོད་ཀྱིས་༸ གོང་ས་ཡིད་བཞིན་ནོར་བུའི་ཅི་གསུངས་བཀའ་བཞིན་བསྒྲུབ་ནས་བོད་རྒྱལ་ཁབ་དང་བོད་མི་རིགས་འདི་འགྱེལ་ས་ཡར་ལངས་ཐུབ་ཆེད་གཞུང་དང་མི་དམངས་སྤྱི་ཡོངས་ཀྱིས་མཐུན་སྒྲིལ་རྡོག་རྩ་གཅིག་ཏུ་བསྒྲིལ་ཐུབ་པ་ཞིག་ཅིས་ཀྱང་བྱེད་དགོས།